Ђукановић: Црна Гора се суочава са ударима изнутра и споља - Нови Стандард\nĐukanović tvrdi da su ta delovanja usmerena na urušavanje pravnog poretka i negiranje građanskog i multietničkog karaktera crnogorske države\nZbog usvojenog Zakona o slobodi veroispovesti, Crna Gora se suočava sa višestrukim udarima iznutra i spolja, kroz otvorenu spregu Crkve s nacionalističkim vansistemskim delovanjem, izjavio je danas crnogorski predsednik Milo Đukanović u Savetu za ljudska prava u Ženevi. U svom obraćanju, Đukanović tvrdi da su ta delovanja usmerena na urušavanje pravnog poretka i negiranje građanskog i multietničkog karaktera crnogorske države, što bi, kako kaže, u krajnjem značilo povratak na srednjevekovni sistem u kojem je Crkva bila iznad države i građana.\nUz tvrdnje da je reč o Zakonu, kojim se, kako kaže, na liberalan način, u skladu sa najsavremenijim legislativnim standardima, učvršćuje sloboda veroispovesti, uređuje pravni položaj verskih zajednica i garantuje ustavni princip odvojenosti Crkve od države, Đukanović je rekao da je postupak izrade tog zakonskog akta trajao pet godina. Tvrdi i da je tokom tog perioda sproveden, kako kaže, inkluzivan dijalog sa svim zainteresovanim stranama, uključujući sve verske zajednice u Crnoj Gori i relevantne međunarodne organizacije. U prvom redu je naveo Venecijansku komisiju za čije preporuke je rekao da su u potpunosti prihvaćene. Rekao je i da je tim zakonom zamenjen do tada važeći iz 1977. godine, iz perioda komunističke Jugoslavije.\n„Međutim, već u pripremi, a posebno nakon njegovog usvajanja Crna Gora se suočila sa optužbama od samo jedne verske zajednice, i sa brutalnom medijskom kampanjom dominantno iz bližeg okruženja, s veštim manipulacijama i pokušajima da se država optuži da namerava da otima crkvenu imovinu i menja njihovu viševekovnu namenu”, naveo je šef crnogorske države, prenosi Tanjug.\nUz to, dodao je, u međunarodnim forumima, mogle su se čuti optužbe da Crna Gora sprovodi politiku diskriminacije i krši verske slobode. „Naravno, sve ovo ima svoju tipično balkansku predistoriju, o čemu nažalost nemam vremena da vas upoznam”, rekao je Đukanović, koji je u Savetu za ljudska prava ustvrdio da je usvajanjem pomenutog zakona Crna Gora, kako je naveo, potvrdila da je građanska država, multietnička demokratija i društvo koje želi da kroz reforme i modernizaciju bude sastavni dio savremene evropske civilizacije.\n„Međutim, stabilnost naše zemlje nije ugrožena. Crna Gora će, kao i 2006. kada je demokratskim referendumom, što nije baš uobičajeno na Balkanu, obnovila državu, i ovo unutrašnje pitanje rešiti na miran način, i tako odbraniti koncept u kojem svi građani, i sve verske zajednice, imaju ista prava i ravnopravan položaj”, rekao je Đukanović, navodi se, između ostalog, u saopštenju njegovog Kabineta dostavljenom Tanjugu.\nSmatra da time Crna Gora čini dobro ne samo za, kako kaže, sebe i svoje građane, već šire potvrđuje da je koncept građanske, multietničke demokratije na Zapadnom Balkanu moguć i održiv da je jedini garant stabilnosti ovog ranjivog regiona. „Jednako tako, ukazujemo koliko je opasno prenebregavati realnost, igrati se osećanjima vernika i biti objekat ili oruđe u realizaciji opasnih velikodržavnih projekata, što bi sve zajedno trebalo da nas zabrinjava”, naveo je crnogorski predsednik.\nIzvor Politika, 24. februar 2020.\nPreporučujemozakon o slobodi veroispovestiMilo ĐukanovićCrna Gora


„U životima svih nas postoje trenuci kada istovremeno osećamo i ponos i strah. Stojim danas pred vama ponosan, jer su iza nas rezultati koji govore više od hiljadu reči. Ponosan, jer sam na čelu tima u koji verujem, ponosan i spreman da zajedno uložimo sve što je u našoj moći, da našoj deci obezbedimo bolju budućnost.\nOsećam i strah, ne od neuspeha, već od odgovornosti prema našim sugrađanima, koji su nam ukazali ogromnu podršku na prošlim izborima. Odgovornost je ta koja nas obavezuje da prolijemo i poslednju kap krvi i znoja kako bi ovaj grad, u kome sam rođen, pretvorimo u mesto vredno življenja”, rekao je gradonačelnik Milenković.\n“Stojim ovde pred vama, duboko ubeđen, da ćemo kao lokalna zajednica uspeti da prevaziđemo sve teškoće koje su pred nama jer nas čeka period velikih iskušenja. U privredi, zdravstvu, obrazovanju, kulturi, sportu, u finansijskoj disciplini. S toga, svi zajedno, moramo da pružimo svoj maksimum u realizaciji programskih prioriteta i ja ću na tome insistitirati. Ovaj grad zaslužuje našu apsolutnu posvećenost”, istakao je gradonačelnik Vranja dr Slobodan Milenković.\nOn je potom predstavio programska načela, koja će biti osnova u radu budućeg rukovodstva. Govorio je o finansijama i poreskoj politici, razvoju privrede, obrazovanja, kulture, informisanja, o kreativnim industrijama. Osnovna načela u narednom periodu biće i razvoj poljoprivrede, zdravstva, sporta, i turizma, socijalne zaštite, unapređenje lokalne samouprave, položaja nacionalnih manjina, etničkih zajednica i NVO, razvoj ekologije i infrastrukture.\n“Svi mi, imamo priliku da Vranje punom parom ukrcamo na brod koji plovi ka budućnosti. Od nas zavisi da li će nas na toj stanici sačekati uspeh ili poraz”, rekao je Milenković.\n“Naš je cilj novo Vranje, grad u koji ljudi dolaze i ponovo mu se vraćaju. Grad dečjih osmeha, lepih parkova, novih saobraćajnica, grad kulture i tradicije, sevdaha i meraka, grad na raskršću istoka i zapada. Vranje ima samo nas, ljude. Hajde da mu se odužimo kako dolikuje. Jer Vranje je zaista grad sa dušom”, istakao je u svom ekspozeu gradonačelnik Vranja dr Slobodan Milenković.


Konstituisana grupacija za transport opasne robe Privredne komore Vojvodine - Pluton Logistics\nU Privrednoj komori Vojvodine (PKV) u utorak, 24. oktobra 2017. godine održana je prva konstitutivna sednica Grupacije za transport opasne robe u okviru Udruženja usluga PKV, koja broji 13 članova. Radom Grupacije predsedavala je Slavica Hajder, sekretar Udruženja usluga PKV. Za predsednika Grupacije, izabrana je Jelena Hodak PR Savhem Novi Sad, a za zamenika predsednika Mileta Petrov iz HIP-Petrohemija AD Pančevo.\nUsvojen je Poslovnik o radu Grupacije i predloženi su osnovni pravci programa aktivnosti za narednu godinu. Na sastanku učesnici su se upoznali i sa planovima u narednom periodu Odseka za transport opasne robe pri Ministarstvu građevinarstva, saobraćaja i infrastrukture (MGSI), koji su u vezi sa regulativom i funkcionisanjem sistema transporta opasne robe.\nZa transport opasne robe postoje strogo propisana pravila za prevoz regulisana Evropskim sporazumima o međunarodnom prevozu u drumskom saobraćaju (ADR), rečnom (ADN) i međunarodnim Pravilnikom o prevozu robe na železnici (RID). Zakonska regulativa za prevoz opasne robe menja se na svake dve godine kako bi se prilagodili novim zahtevima u transportu opasnih materija.\n– Jedan od važnih ciljeva Grupacije je komunikacija i kontinuirana saradnja sa MGSI-odsekom za transport opasne robe i sektorom za vodni saobraćaj i bezbednost plovidbe i učestvovanje Grupacije u predlaganju zakonske regulative u ovoj oblasti, u cilju donošenja kvalitetnih zakonskih rešenja. Takođe, uzajamno razmenjivanje iskustava i informacija između članova Grupacije i pronalaženje načina za rešavanje problema sa kojima se učesnici u transportu opasne robe suočavaju u svakodnevnom poslovanju – istakla je Slavica Hajder.\nNa sednici je pokrenuto više inicijativa koje će biti upućene nadležnim ministarstvima.\nPored članova Grupacije, na sednici su prisustvovali: Bojan Miljković, šef Odseka za transport opasne robe iz MGSI, dr Siniša Sremac, docent FTN sa Katedre za tehnologiju transportno-logističkih sistema, Jovo Milanović i Dejan Tomić, inspektori za železnički saobraćaj iz Odseka za saobraćaj i inspekcijski nadzor Pokrajinskog sekretarijata za energetiku, građevinarstvo i saobraćaj, Branko Vukobratović, član Klastera opasne robe Srbije, Slavica Zorić, iz Infrastrukture Železnice ad Beograd, Dušan Medić iz ŽID Novi Sad, mr Dragomir Đukić, koordinator rada udruženja PKV.\n← “Evergreen“ poboljšava mrežu severna Evropa-Sredozemno more\nInvеsticije u unapređenje vodnog saobraćaja dostigle 280 mil EUR →\n22/02/2017 21/04/2017 marko


SVEČANO OTVARANJE IT KUTKA U DOMU OMLADINE BEOGRAD – Časopis InterFON\nSVEČANO OTVARANJE IT KUTKA U DOMU OMLADINE BEOGRAD\nDom omladine Beograda početkom 2014. godine, u kojoj obeležava važan jubilej – 50 godina postojanja i rada sa mladima i za mlade, otvorio je IT kutak u test fazi. U završnici ove jubilarne godine, Dom omladine Beograda u četvrtak 11. decembra u 13 časova, otvara vrata IT kutka u punom sjaju, i na raspolaganje omladini za učenje i usavršavanje, stavlja najsavremeniju opremu i raznovrsne programe.\nNa svečanom otvaranju IT kutka, u holu ispred sale Amerikana, prisutnima će se obratiti Rajan Roulands, savetnik za odnose s javnošću Ambasade SAD u Srbiji i Marko Stojanović, vršilac dužnosti direktora Doma omladine Beograda.\nIT kutak Doma omladine Beograda je novi prostor u okviru Doma omladine Beograda koji se fokusira na obrazovanje mladih na poljima informatike, dizajna, elektronike, nauke, tehnike i modernih digitalnih umetnosti. Kroz brojna predavanja, edukativne i kreativne radionice, IT kutak pruža mladim ljudima priliku da steknu kako osnovna, tako i napredna znanja iz navedenih oblasti i to potpuno besplatno.\nNa samom otvaranju IT kutka, 11. decembra u Domu omladine Beograda biće održano nekoliko besplatnih radionica za mlade, a biće postavljeno i nekoliko interaktivnih instalacija. Tom prilikom predstaviće se i tim studenata Univerziteta Singidunum koji je, sa svojim projektnim zadatkom na temu marketinških komunikacija IT kutka Doma omladine Beograda, odneo pobedu na nedavno održanom „Danu marketinga“.\nPotpuno nova radionica “Kreativna elektronika” će na mesečnoj bazi obrađivati teme iz različitih oblasti elektronike. Radionica je zasnovana korišćenju nove opreme za modularnu elektroniku, mikrokontrolera i razlčitih senzora koji stvaraju fuziku digitalnog, analognog i realnog.Pored radionice kreativne elektronike na otvaranju će se održati i ciklus veoma popularnih radionica “Napravi svoju žurku” i “Vizuelno igralište”, radionice namenje zainteresovanima za puštanje muzike, kao i za one zainteresovane za rad na vizuelizacijama, prostornom mapiranju i animaciji.\nZa vreme trajanja radionica biće izloženo nekoliko interaktivnih instalacija koje će biti izložene u prostoru IT kutka. Ove interaktivne instalacije radovi su lokalnih umetnika i napravljene isključivo koristeći opremu identičnu onoj koja je pristigla u Dom omladine Beograda. Interaktivna instalacija “Dan D” koristi infracrveni senzor pokreta kako bi registrovao pokrete ruke posetilaca, i na taj način vas vodila kroz animaciju na ekranu. Interaktivna instalacija “kEtra” je digitalna verzija i softverska adaptacija video sintisajzera koji je napravljen sedamdesetih godina prošlog veka od strane dva inženjera Stiva Ruta i Bila Etre. 3D prostorna kamera će snimati prostor i na ekran puštati iskrivljenu percepciju stvarnosti koja će se po različitim parametrima menjati u vremenu. Interaktivna instalacija “Voćni klavir” je naizgled namenjena mlađoj publici jer predstavlja instrument nalik klaviru sačinjen samo od voća. Sviranje na voću može biti veoma zabavno, ali će tema budućih radionica IT kutka biti takođe i kako doći do toga da “voće prosvira”. Nakon kratkog predstavljanja instalacija, posetioci će moći i da isprobaju i vide moć mikrokontrolera na delu, kao i rad 3D štampača i 3D skenera koji će štampati model logoa Doma omladine Beograda.\nU dosadašnjem radu IT kutak je fokus imao na popularizaciji i pružanju osnovnih i naprednih obuka na poljima filma, fotografije, muzike, novih medija, 3D prostornog mapiranja, video i audio produkcije, ali je i posebna pažnja obraćana i bezbednosti na internetu, kao i kompjuterskoj pismenosti. U periodu od marta do novembra 2014. godine realizovano je preko 20 različitih radionica i kurseva, u više od 100 ciklusa na nedeljnoj, mesečnoj ili višemesečnoj bazi. IT kutak je nedavno dobio donaciju Američke ambasade koja je omogućila značajno širenje oblasti delovanja rada kutka. Sada smo opremljeni modernim “gedžetima”, infracrvenim senzorima pokreta, 3D senzorima, mikrokontrolerima različite namene, video kamerama, novim računarima, opremom za kreativnu eletkroniku, ali i 3D štampačem i 3D skenerom. IT kutak ima kapaciteta da omladini pruži paket raznih iskustava i znanja koja im u toj formi nisu dostupna nigde u zemlji, i to potpuno besplatno. Pokrenuta je saradnja sa fakultetima, organizacijama i stručnim pojedincima koji su voljni da prenose znanje mladima.\nIT kutak, nakon programa radionica i instalacija koji će biti predstavljeni na svečanom otvaranju, pokreće nove radioničarske programe i u narednom periodu imaće još bogatiju ponudu radionica, kurseva, predavanja, ali će u isto vreme biti i mesto okupljanja raznih grupa okupljenih oko zajedničkih tema u vezi sa informacionim tehnologijama, umetnosti novih medija i naučnog istraživanja.


Čavušoglu: Vašington i Moskva nisu održali obećanje - Kazaljka\nNaslovna/Novo/Globus/Čavušoglu: Vašington i Moskva nisu održali obećanje\nkazaljka Send an email 13.10.2021.\nŠef turske diplomatije Mevlut Čavušoglu izjavio je danas da će Turska “učiniti ono što je neophodno za njenu bezbednost” i optužio SAD i Rusiju da su odgovorne za napade Kurda iz Sirije na njene jedinice.\nPredsednik Turske Redžep Tajip Erdogan je u ponedeljak naveo da je smrt dvojice turskih policajaca u napadu kurdske organizacije Narodna odbrambena jedinica, koju SAD podržavaju, “poslednja slamka” i da je Ankara odlučna da eliminiše sirijske pretnje.\nKako javlja Rojters, Čavušoglu je rekao novinarima da Vašington i Mosva nisu održali obećanje o povlačenje Kurda sa sirijske granice. Američka osuda napada na Tursku je neiskrena, jer SAD naoružavaju Kurde, izjavio je Čavušoglu.\nSajamski dani u Laguni od 15. do 31. oktobra - POPUSTI DO 80%\nPutin i Merkel razgovarali o tursko-ruskom dogovoru o Siriji


26-04-2015 14:59 Planeta Svet\nPRAG – Predsednik Češke Miloš Zeman poručio je, povodom krize talasa izbeglica iz Afrike i Azije, da bi pojedine zemlje morale da preispitaju svoju intervencionističku politiku, a da bi međunarodna zajednica morala da pruža pomoć ne na moru, nego onima koji žele da ostanu u\nZeman (Foto: radio.cz)\n„Problem nećete rešiti tako što deo stanovništva ili sve prevezete u Evropu a tu zemlju ostavite napuštenu”, kazao je Zeman u intervjuu koji su u vikend izdanju objavile Lidove novini. „Neke neimenovane zemlje bi morale da pre svega preispitaju svoju savest i svoju intervencionističku politiku. Na kraju krajeva, sve treba vrednovati prema ishodu a ne prema dobrim namerama”, kazao je češki predsednik i naglasio da se demokratija jednostavno na izvozi na bajonetima. Kao primere intervencionističke politike koja je dovela do haosa i plime izbeglica na kapijama Evrope, češki predsednik naveo je Libiju, Siriju i Irak. „U Siriji se, u uverenju da se podržava demokratska opozicija, u stvarnosti pomagalo Al Kaidi i drugim fanatičnim grupama. Kada pogledate Irak i setite se kako su ogromne investicije uložene u iračku armiju, kako to da se ta armija raspala pod udarom nekoliko hiljada radikala Islamske države? Svaki razuman čovek mora da postavi pitanje da li je pristup (Zapada tim sukobima) bio ispravan”, rekao je Zeman.\nPročitajte još:Proročanstvo Nikole Tesle: Žene će ubijati muškarce!SAMIT UKRAJINA-EU: Francuska i Nemačka „kuju zaveru“ protiv Ukrajine!?\nKao rešenje za problem afričkih i azijskih izbeglica koje očajnički pokušavaju da dopru do Evrope, predsednik Češke je predložio da međunarodna zajednica i Evropska unija počnu da pružaju pomoć ali ne izbeglicama nego onim Libijcima ili drugima koji žele da ostanu u svojoj zemlji ali nemaju osnovne potrebe i uslove za to. „Libija je potencijalno bogata zemlja koja ima rezerve nafte dovoljno velike da Libijcima garantuju dobar životni standard. Šta im je potrebno? Treba popraviti i ponovo pustiti u pogon tehnologiju za eksploataciju nafte, formirati civilnu vladu. To sve je zadatak Evrope”, rekao je Zeman.


NOVI SAD – Ekonomsku krizu proteklih godina pratilo je drastično pogoršanje bezbednosne situacije u Vojvodini, na šta je Liga socijaldemokrata Vojvodine više puta upozoravala nadležne. Kao rešenje za taj ogroman problem Liga je neprekidno predlagala uvođenje posebne uprave policije za Vojvodinu, koja bi bila deo postojećeg sistema Ministarstva unutrašnjih poslova, ali prilagođena problemima i specifičnostima autonomne pokrajine, omogućavajući na taj način i bolju koordinaciju unutar samog MUP-a. Novi Sad se sve vreme izdvaja po pitanju bezbednosti, ali situacija je daleko od dobre u svim mestima, širom Vojvodine.\nLopovi sve bezobzirniji\nPodsetimo da su zbog krađa koje su uzele maha poljoprivrednici iz srbobranske opštine u avgustu 2012. godine organizovali patrole koje su dežurale u atarima do žetve.\nNa taj korak nateralo ih je to što su u noći između 27. i 28. avgusta u ataru u Turiji sa 53 jutra lopovi skinuli soju u vrednosti od oko 50.000 evra.\nMesec dana kasnije obran je i sav rod kukuruza sa 38 jutara u Feketiću kraj Subotice, a to su samo najdrastičniji slučajevi bezobzirnosti i bahatosti kradljivaca. Lopovi kradu bukvalno sve. Učestale krađe su tokom 2012. godine zabeležene i u naselju Bački Vinogradi, gde su nestajali čak i traktori, pa su meštani jedno vreme živeli u tolikom strahu da uveče nisu ni izlazili na ulice. Jedna od najvećih krađa dogodila se u oktobru 2012. kada su lopovi ukrali 200 kilograma bakarne žice iz tamošnje trafostanice, ostavivši istovremeno bez struje čak 70 domaćinstava. U Bačkom Petrovom Selu grupa maloletnika u septembru 2013. godine opljačkala je i pretukla jednog osamnaestogodišnjaka i njegovog godinu dana mlađeg druga, a mediji su preneli kako meštani zbog sve češćih tuča najavljuju organizovanje civilnih straža. Slične ideje o samoorganizovanju imali su i stanovnici Čeneja. Takve najave i nezadovoljstvo građana toliko je uzelo maha da je čak Odbor za ljudska i manjinska prava i ravnopravnost polova Skupštine Srbije u septembru 2012. godine odlučio da proveri stanje u nekoliko mešovitih mesta na severu Vojvodine i da zatraži informacije MUP-a o stanju u tim lokalnim samoupravama. Inače, na udaru nisu samo obični građani, već se krade sve što lopovi procene da mogu da prodaju. Tako je u septembru prošle godine sa spomenika na Iriškom vencu ukradena bronzana ploča od 400 kilograma, dok je u oktobru u Subotici ukraden spomenik civilnim žrtvama Drugog svetskog rata „Ptica slomljenih krila“.\nZahtevi da Dačić podnese ostavku\nFebruara prošle godine LSV je zatražila od ministra policije i premijera Ivice Dačića da podnese ostavku zbog pogoršanja bezbednosne situacije u Vojvodini i ponovila zahtev da se formira posebna uprava policije. Reakcija je usledila nakon što je u prvoj nedelji februara širom Vojvodine zabeleženo nekoliko ozbiljnih incidenata – lomljenje table Slovačkog kulturnog centra u Novom Sadu, tuča u Temerinu, međunacionalni incident u Bečeju i obračun vatrenim oružjem u blizini osnovne škole u Novom Sadu... Liga je upozorila da bi takve okolnosti mogle dovesti do samoorganizovanja građana Vojvodine radi elementarne zaštite njihove lične bezbednosti, što nužno vodi u još rizičnije situacije. Godina je nastavljena u februarskom maniru, što je dovelo do toga da u Novom Sadu, u periodu od svega nekoliko meseci, bude zabeleženo čak pet pucnjava u blizini škola i obdaništa. Zbog toga je predsednik LSV Nenad Čanak zatražio od ministra policije Ivice Dačića da preduzme hitne mere i garantuje bezbednost građanima Novog Sada i njihovoj deci. Novi Sad je načelnika policije, posle gotovo četiri godine, konačno dobio 19. septembra 2013. godine, imenovanjem na tu funkciju dugogodišnjeg v. d. načelnika Stevana Krstića.\nPretučen odbornik LSV\nNakon imenovanja načelnika PU, Novi Sad je dobio i patrole pripadnika Žandarmerije. Međutim, bezbednost Novosađana još nije na zadovoljavajućem nivou o čemu svedoči i to da je krajem decembra policija privela tri maloletnika stara devet, deset i trinaest godina koji su prvo posekli jedanaestogodišnjaka nožem, a zatim pretukli još jedno dete koje su prethodno pokušali da opljačkaju. Pred kraj decembra pretučen je i odbornik LSV u Skupštini grada Novog Sada Nenad Vezmar dok se vraćao s koncerta, a napadači još nisu pronađeni.\nZa odbor situacija stabilna\nUprkos svemu navedenom, 28. januara na sednici kojoj je prisustvovao i načelnik Uprave policije MUP-a Srbije Mladen Kuribak, Odbor skupštine AP Vojvodine zaključio je da je ukupna bezbednosna situacija na području Vojvodine stabilna. Napominjući da je u kratkom vremenskom periodu na području Policijske uprave Novi Sad bilo takvih događaja koji su „stvorili određen subjektivni osećaj nebezbednosti građana“, Kuribak je istakao da statistički podaci osporavaju takvu ocenu, ali je naglasio da je za policiju primaran taj subjektivni osećaj bezbednosti svakog građanina i zato će pažnju i svoje aktivnosti usmeravati u tom pravcu, da što je moguće više predupredi i spreči najrazličitije incidente. Samo dan ranije iz pokrajinskog Sekretarijata za zdravstvo, socijalnu politiku i demografiju saopšteno je da lekari upozoravaju na porast svirepih tuča i ranjavanja koji su u poslednje dve godine udvostručile broj teških pacijenata. Tog 27. januara konačno je i koordinaciono telo za borbu protiv nasilja u osnovnim i srednjim školama u Novom Sadu počelo da sprovodi niz mera za prevenciju nasilja u školama i\nedukaciju učenika i nastavnika o tom problemu.\nU Turiji ukraden kompletan rod soje vredan 50.000 evra.\nU Feketiću ukraden rod sa 38 jutara kukuruza.\nU Bačkim Vinogradima ukraden traktor.\n200 kilograma bakarne žice iz trafostanice\n(70 porodica ostalo bez struje).\nSpomenik NOB-u na Iriškom vencu (400 kilograma).\nLSV izdejstvovala da se granica\nza sitnu krađu spusti\nsa 15.000 na 5.000 dinara!\nZahvaljujući zajedničkom amandmanu Lige socijaldemokrata Vojvodine i SVM na Predlog zakona o izmenama Zakonika o krivičnom postupku, od januara prošle godine granica za sitnu krađu po kojoj policija reaguje po službenoj dužnosti snižena je sa 15.000 na 5.000 dinara. Dosad su lopovi praktično nekažnjeno krali do vrednosti od 15.000 dinara i građanima je jedino preostajalo da ih sami gone pred sudom, a ovom izmenom to će raditi policija, pa će građani biti pošteđeni dodatnih pravosudnih troškova.\nDok je imala punu autonomiju (1974–1988) Vojvodina je imala ingerencije i nad bezbednošću. Rad Službe javne bezbednosti Vojvodine koordiniran je iz Izvršnog veća AP Vojvodine preko pokrajinskog sekretara za unutrašnje poslove. Policajac je bio vidljiv na ulici i u svakom kvartu. U to vreme postojao je takozvani Pokrajinski SUP, koji je bio odgovoran za stanje bezbednosti u čitavoj pokrajini, kao i 13 međuopštinskih SUP-ova i gradski Sekretarijat unutrašnjih poslova u Novom Sadu. A rezultati vojvođanske policije bili su više nego impresivni: godišnje je u proseku bilo rasvetljeno??? oko 22.000 krivičnih dela, svako ubistvo bilo je razjašnjeno i procesuirano, kao i više od 90 odsto razbojništava i razbojničkih krađa. Ostale kriminalne radnje procesuirane su u preko 60 odsto, što znači da je u proseku uspešno rešeno oko 80 procenata svih krivičnih dela u pokrajini. Vojvođanska policija imala je i visoki lični standard, pa su policajci unapred znali kada će dobiti stan, a zbog i do 50 odsto većih plata i izuzetne opremljenosti često se dešavalo da policajci iz Beograda ili drugih krajeva Srbije traže premeštaj u Vojvodinu. Takođe veoma se vodilo računa i o ravnopravnoj zastupljenosti pripadnika svih nacionalnih zajednica.\nI funkcioneri LSV na meti\nNOVI SAD – Zameniku predsednika i potpredsedniku Lige socijaldemokrata Vojvodine, narodnim poslanicima Bojanu Kostrešu i Đorđu Stojšiću 4. aprila 2013. upućene su pretnje smrću, o kojima su obaveštene policijske uprave u Zrenjaninu i Novom Sadu. Kostrešu je u Zrenjaninu poručeno da će „dobiti metak u čelo“, dok je nepoznati muškarac u telefonskom pozivu Glavnom odboru stranke u Novom Sadu uputio jasne pretnje Stojšiću i njegovoj bezbednosti. Dan pre pretnji Kostreš je zatražio podršku novinarskih udruženja za produženje važenja Zakona o odgovornosti za kršenje ljudskih prava (poznatijeg kao Zakon o lustraciji). S druge strane, pretnja Stojšiću usledila je dva dana nakon saopštenja u kojem je kritikovao izjave i ponašanje ambasadora Ruske Federacije Aleksandra Čepurina. Nedugo zatim, 27. aprila roditelji Bojana Kostreša primili su još jedno pismo s porukom „OBEĆAO SAM. ČEKAĆU GA“. Zbog toga je Liga socijaldemokrata Vojvodine ponovo pozvala policiju i sve druge nadležne organe da najozbiljnije shvate te pretnje. Ta pretnja došla je samo dan nakon govora u Narodnoj skupštini Republike Srbije i podrške Lige socijaldemokrata Vojvodine sporazumu između Beograda i Prištine.\nNOVI SAD – Proteklih godinu i po u Srbiji obeleženo je jačanjem fašističkih ideja i njihovim neskrivenim promovisanjem, čemu se Liga socijaldemokrata Vojvodine, uglavnom usamljeno, energično suprotstavljala. Lider LSV Nenad Čanak, prilikom obeležavanja šeste godišnjice velikog antifašističkog skupa „Stop fašizmu“, 7. oktobra 2007. godine, upozorio je da se na pomen fašizma ljudi uvek prvo sete Drugog svetskog rata, zbog čega im promiču zloslutni negoveštaji mogućnosti da se sve to ponovi. Podsetio je i da je nekoliko dana ranije u Beogradu, zbog pretnji huligana i ekstremnih desničara, ponovo otkazana Parada ponosa. Inače, i zbog toga je LSV zatražila od ministra policije Ivice Dačića da podnese ostavku. U prethodnom periodu LSV je upozoravala da bi država morala da se obračuna s onima koji prave spiskove nepodobnih građana, medija i organizacija, ali i na sve učestaliju reviziju istorije i marginalizaciju Drugog svetskog rata i njegovih antifašističkih tekovina. I prošle godine narodni poslanici LSV bili su jedini državni funkcioneri Republike Srbije u Memorijalnom centru Potočari kod Srebrenice na obeležavanju godišnjice stravičnog zločina koji se tamo dogodio.


Kosan podigao glas, šta će uraditi FSS? Istraga i protiv dva superligaška kluba?! - Sportske.net\nKosan podigao glas, šta će uraditi FSS? Istraga i protiv dva superligaška kluba?!\nIzjava aktuelnog trenera Radnika, našeg iskusnog stručnjaka Milorada Kosanovića, juče je naišla na brojne reakcije javnosti posle meča u Surdulici, koji je Zvezda dobila sa 2:1.\nKosanović bez 'dlake na jeziku': "Uče decu da budu lopovi!"Zvezda nije mogla, Partizanovo dete presudilo Radniku!Grujić na udaru - Radnik oštećen za penal?Ovo je Grofov izbor u Surdulici! Novi štoperski tandem!Dečaci doneli pobedu Radu, Spartak se ispromašivao, slavio i Borac!\nPodsetimo, Kosanović je tokom prvog poluvremena isključen zbog protesta pošto je sudija Danilo Grujić dosudio ''sumnjiv'' penal za Crvenu zvezdu, a još veća ''prašina'' podigla se posle jedne situacije u kaznenom prostoru Zvezde početkom drugog poluvremena, kada isti arbitar nije pokazao na belu tačku u korist domaćeg tima.\nMilorad Kosanović, koji je svojevremeno bio i na klupi Crvene zvezde, između ostalog je konstatovao da ''Zvezdi nije potrebna ovakva pomoć'', ali i napravio generalni osvrt na stanje u srpskom fudbalu, smatrajući da se pojava da arbitar ima nameru da jednom klubu pomogne, a drugom odmogne, često dešava u našem fudbalu.\nOn se tom prilikom osvrnuo i na aktuelne najave iz FSS da će biti kažnjeni pojedini klubovi iz Prve lige Srbije zbog navodog nameštanja i upitao zašto se takva istraga ne povede i u Superligi.\n''Te priče da ćemo kažnjavati BSK i ČSK iz Čelareva, a nećemo Zvezdu i OFK Beograd, odnosno Spartak iz Subotice, ta priča prolazi među ljudima koji ne razumeju o čemu se ovde radi'', rekao je, između ostalog, Kosanović.\nMeđutim, ''Novosti'' su sinoć prenele svoja saznanja da se neće sve završiti sa ČSK-om i BSK-om, već da su pod lupom i pojedini superligaški klubovi, konkretno dva (još uvek neimenovana) kluba iz elitnog ranga takmičenja koji će takođe biti na tepetu ''disciplinaca''.\nProtiv ta dva kluba je, navodno, priklupljanje dokaza već ''u poodmakloj fazi'', a procedura po tom pitanju je jasna.\n''Kada se skupe dokazi, kreće se u procres donošenja odluke. Pravilnik kaže da u slučaju da se dokaže nameštanje ishoda meča, sledi oduzimanje od tri do šest bodova, čak i dodatna novčana kazna, a u slučaju da se prekršaj ponovi, sledi selidba u niži rang takmičenja.\nSada bi bilo idealno da imamo i pomoć državnih organa, konkretno policije i tužilaštva'', prenose ''Novosti'' izjavu Žarka Stevanovića, predsednika Disciplinske komisije FSS.\nOn je, takođe, pružio veliku podršku prvom čoveku Saveza Slaviši Kokezi, jer se prvi put dogodilo da predsednik FSS-a javno pokrenuo borbu protiv nečasnih radnji u našem fudbalu.


"MARŠ ZA ŽIVOT" U Rumuniji protesti protiv abortusa\nViše hiljada protivnika abortusa okupilo se danas u nekoliko gradova u Rumuniji i susednoj Moldaviji na skupu nazvanom "Marš za život".\nSedmo izdanje marša u organizaciji udruženja "Studenti za život" ove godine je nosilo naziv "Pomozi majci i detetu, oni zavise od tebe", naveli su organizatori i dodali da su skupovi održani u više desetina gradova.\nU Bukureštu se okupilo oko 2.000 ljudi među kojima mladi, roditelji s decom kao i predstavnici uticajne Rumunske pravoslavne crkve koji podržavaju takve skupove.\nAbortus je bio zabranjen za vreme režima komunističkog diktatora Nikolae Čaušeskua od 1966. do 1989. godine i tada su se mnoge žene odlučivale na ilegalne prekide trudnoće.\nOd uvođena zakona kojim se abortus dozvoljava u Rumuniji 1990. godine, zabeležen je veliki broj prekida trudnoće u toj zemlji Evropske unije.


BEOGRAD – Bruto devizne Narodne banke Srbije /NBS/ na kraju maja iznosile su oko 14,3 milijarde evra, a neto oko 12,2 milijarde evra, saopštila je danas NBS.\nDevizne rezerve NBS na kraju maja bile su na novom najvišem nivou na kraju mjeseca od 2000. godine, od kada se na ovaj način prate podaci.\nBruto devizne rezerve bile su veće za oko 1,55 milijardi evra nego u aprilu i obezbjeđivale pokrivenost novčane mase M1 od 159 odsto i šest mjeseci uvoza robe i usluga, što je dvostruko više od standarda.\nNeto devizne rezerve /devizne rezerve umanjene za devizna sredstva banaka po osnovu obavezne rezerve i drugim osnovima/ na kraju maja uvećane za 1,5 milijardi evra u odnosu na prethodni mesec.\nPovećanje bruto deviznih rezervi rezultat je priliva po osnovu emitovanja evroobveznice Srbije na međunarodnom finansijskom tržištu u nominalnom iznosu od dvije milijarde evra, navodi se u saopštenju.\nTo je urađeno, prije svega, radi obezbjeđenja sredstava za sprovođenje ekonomskih mjera za ublažavanje negativnih posljedica izazvane pandemijom virusa korona.\nNeto prilivi u devizne rezerve ostvareni su i po osnovu efikasnog upravljanja deviznim rezervama, donacija, devizne obavezne rezerve usljed uobičajenih aktivnosti banaka i drugim osnovima.\nU maju, kao i od početka godine, vrijednost dinara gotovo je nepromijenjena u odnosu na evro. Srna\nTagovi: devizne rezervenarodna banka srbijež


Početak/Hronika/Šta se krije u pošiljkama: Od kokaina do oružja, tarantule i glave aligatora\nŠta je to što carinici sve zatiču u poštanskim pošiljkama? – objasnila je Jasminka Vujadinović, šefica carinske ispostave Pošta Beograd i razjasnila i mnoge nedoumice koje se odnose na carinsku proceduru u ovoj oblasti.\n„Carinici su neretko u poštanskim pošiljkama nalazili različite vrste droga, od semena marihuane, preko halucinogenih pečuraka i tableta ekstazija u obliku Diznijevih junaka, pa do kokaina skrivenog u suvom voću ili dečjim cipelicama. Tu su i oružje, različiti antikviteti, naročito metalne kovanice, a bilo je i živih životinja poput mlade tarantule, ali i prepariranih trofeja – glave i šape zaštićene vrste američkog aligatora“, ispričala je za portal N1, a prenosi sajt Uprave carina, šefica carinske ispostave „Pošta Beograd“ Jasminka Vujadinović.\n„Bilo je i slučajeva da kiseli kupus ili krompir neko odavde šalje u Ameriku, ali imali smo nekoliko pošiljaka sa korenom lekovite biljke raskovnik, koji se kao magijska biljka koristi u istočnoj Srbiji, upakovanog zajedno sa crvenim končićima“, kroz smeh priča šefica najveće od tri carinskopoštanske ispostave u Srbiji.\nVujadinović ističe da su usled pandemije koronavirusa ljudi generalno počeli da izbegavaju putovanja i odlazak u kupovinu, pa su se mnoge prodavnice „preselile“ na internet. Mnoge od njih vrše i besplatnu dostavu, pa je i u Srbiji zabeležen porast onlajn kupovine, a broj pošiljaka koje pristižu iz inostranstva iz godine u godinu je sve veći.\n„Najčešći problem se pojavljuje kod lekova, jer za razliku od suplemenata, fizička lica lekove ne mogu slati niti primati putem pošte. Često se previđa činjenica da se i na takozvane male pošiljke plaća PDV, koji iznosi 20 odsto. Dakle, kada kupujete preko interneta, za robu čija je vrednost niža od 50 evra prilikom uvoza plaćate samo PDV, što mnoge zbunjuje jer misle da im je naplaćena i carina. Da jeste, dažbine bi iznosile oko 30 odsto od utvrđene carinske vrednosti“, naglašava Vujadinović.\nDa bi se neko bavio internet trgovinom neophodno je da sklopi ugovor sa JP Pošta Srbije – PostExport i da uskladi dokumentaciju sa prijavljenom robom za izvoz“, podvlači Vujadinović.\nU Nišu otkriveni ilegalni migranti u kamionu među koturovima metalnih žica\nZaplenjen snajper u ručnom prtljagu na aerodromu u Nišu\nDuplo dno kofera obloženo neprijavljenim evrima


STEFANOVIĆ: Na putu vojne neutralnosti potrebna snažna vojska\nBIĆU JOŠ BAHATIJI! USKORO NOVA MAŠINA: Oglasio se mladić (22) kom je policija 96\t133\n12.02.2021. 11:22h 12.02.2021. 11:33h\nPotpredsednik Vlade i ministar odbrane dr Nebojša Stefanović poručio je danas da će odluka o redovnom služenju vojnog roka, ukoliko bude doneta, važiti jednako za sve mlade ljude. „Lažna briga za seljačku i radničku decu koju danas pokazuju određeni političari bivšeg režima toliko je licemerna da je teško i komentarisati je. Koliko im je stalo do te dece i naše zemlje, demonstrirali su već dok su bili na vlasti kada su ostavili bez posla roditelje iste te dece, rasprodali i pozatvarali fabrike i razorili privredu Srbije“, rekao je ministar Stefanović, reagujući na laži koje su plasirane da će vojni rok moći da ne služe oni koji plate.\nOn je istakao da će ukoliko bude doneta odluka o odmrzavanju obaveznog služenja vojnog roka ona važiti za sve mlade, bez obzira na njihovo materijalno stanje ili bilo šta drugo, saopštilo je Ministarstvo odbrane. „Pri tom, svakodnevno izmišljanje lažnih teza o vojnom roku, navodnu zabrinutost za sirotinju i stanje u vojsci slušamo ni manje ni više nego od ljudi koji su Vojsku Srbije razmontirali i oslabili da je imala jedan i po ispravan avion posle njihovih transformacija i koji su, ne pitajući narod, hteli da je uvedu u NATO“, rekao je Stefanović. On je poručio da će Srbija nastaviti da jača svoju vojsku u interesu našeg naroda.\n„Vojska je ne samo naša dika i ponos, već i bedem sigurnosti naše otadžbine jer odvraća svakoga makar i od pomisli da bi mogao da je ugrozi. Jaka vojska garantuje stabilnosti, a time i dalji razvoj Srbije i bolju budućnost dece i mladih u našoj zemlji“, zaključio je Stefanović.\nNa putu vojne neutralnosti potrebna snažna vojska\nStefanović je istakao da je Srbija na putu vojne neutralnosti, što zahteva snažnu vojsku koja mora da se bavi i zaštitom civilnog stanovništva i druge operacije za koje nužno nije potrebno oružje. On je za RTS rekao da je strategija odbrane između 2004. i 2012. godine bila ka integraciji vojske u NATO i da je svedena na petinu svoje prethodne veličine. Ukazujući da, iako su vojno neutralne, i Švajcarska i Austrija primaju regrute na redovno služenje vojnog roka. Prema njegovim rečima, kad nismo imali snažnu vojsku u istoriji, civili su mnogo više stradali. On je istakao da se uvođenjem redovnog vojnog roka ne ukida profesionalni kadar.\nStefaović je naveo i primer Nemačke, gde se u Bundestagu upravo raspravlja o vraćanju redovnog vojnog roka.\nNebojsa Stefanovicvojni roklicemerjelazna briga\nBIĆU JOŠ BAHATIJI! USKORO NOVA MAŠINA: Oglasio se mladić (22) kom je policija ODUZELA 2 PORŠEA, a evo šta mu rade roditelji! 96\t133


Studentska umjetnička grupa iz Kine posjetila Univerzitet Crne Gore\n/ Rektorat Institut Konfucije /Obavještenja /Studentska umjetnička grupa iz Kine posjetila Univerzitet Crne Gore\nRektorka Radmila Vojvodić i prorektori Univerziteta Crne Gore sastali su se juče u Rektoratu sa delegacijom Čangša Univerziteta nauke i tehnologije iz Kine, koju predvodi prorektor Zou Hongru.\nStudenti iz Kine izveli su 18. oktobra u Crnogorskom narodnom pozorištu multimedijalni performans ,,Most prijateljstva“, kojim su kroz operu, tradicionalne i savremene igre, orkestarsku muziku, kao i solističke nastupe vokalnih i instrumentalnih izvođača, crnogorskoj publici približili duh i tradiciju Kine.\nČangša Univerzitet nauke i tehnologije je partner Univerziteta Crne Gore, u saradnji sa kojim je osnovan Institut Konfucije na UCG.\nRektorka Vojvodić istakla je da saradnja između dva univerziteta tek počinje, i da bi trebalo da se proširi na razmjenu studenata i nastavnika i učešće u zajedničkim istraživačkim projektima. Prema njenim riječima, posebno raduje to što u predstavi učestvuju studenti Čangša Univerziteta, mladi ljudi koji su uspjeli da drevnu tradiciju približe široj publici.\nProrektor Čangša Univerziteta Zou Hongru ukazao je na ulogu Instituta Konfucije na Univerzitetu Crne Gore u promociji kineskog jezika i kulture, i istakao da se već uspostavljena uspješna saradnja dva univerziteta nastavlja zajedničkim projektima.\nIzvođenje predstave „Most prijateljstva“ u Crnogorskom narodnom pozorištu realizovano je uz podršku kompanije CRBC, a publika je imala priliku da je sinoć, 19. oktobra, u 19 sati pogleda u KIC ,,Budo Tomović“. Ulaznice su se prodavale po cijeni od jednog eura, a prihod od prodatih ulaznica Institut Konfucije će dodijeliti KIC-u.\nDrago nam je što baš prva umjetnička delegacija koja dolazi u Crnu Goru iz Kine je sa naše partnerske institucije Čangša Univerziteta nauke i tehnologije. Ova delegacija jos je posjetila Sloveniju i Srbiju, a sjutra kreće na turu kroz Albaniju i Makedoniju.


Predstavljen pravilnik o podsticajima | Palelive.com\nPočetna Novosti Aktuelnosti Predstavljen pravilnik o podsticajima\nNa Palama je u ponedjeljak poljoprivrednim proizvođačima sa područja ove opštine predstavljen pravilnik o uslovima i načinu ostvarivanja novčanih podsticaja za razvoj poljoprivrede za ovu godinu, a da bi ostvarili pravo iz bilo koje oblasti moraju izmiriti obaveze prema poreskoj upravi.\nViši stručni saradnik u Resoru za pružanje stručnih usluga u poljoprivredi Sokolac pri Ministarstvu poljoprivrede, šumarstva i vodoprivrede Republike Srpske Svjetlana Mičić rekla je Srni da su osim pravilnika predstavljeni i standardi u proizvodnji mlijeka u EU, a sve s ciljem unapređenja proizvodnje.\n„Na prezentaciji je dosta pitanja bilo u vezi sa oblasti komercijalnih i nekomercijalnih gazdinstava odnosno plaćanje poreza za prošlu godinu. Interesovalo ih je do kada je rok plaćanja s obzirom da nisu izmirili svoja dugovanja prema poreskoj upravi Srpske, tako da smo ih obavijestili da u narednom periodu izmire obaveze kako bi mogli ostvariti podsticaj iz bilo koje oblast poljoprivredne proizvodnje“, navela je Mičićeva.\nOna je navela da ovogodišnji agrarni budžet u Republici Srpskoj iznosi 71.000.000 KM, te da je poljoprivrednike opštine Pale najviše interesovala pitanja iz oblasti stočarstava, kao i premija za mlijeko, koja je u 2018. godini iznosila 0,30 feninga, a ove godine 0,25 feninga.\nMičićeva je pojasnila da je u novom pravilniku za podsticaje povećan uslov za priplodne junice sa dva na tri, u sistemu krava-tele povećan broj krava sa pet na šest grla, a za ovce sa 100 na 125.\nPrema njenim riječima, Resor za pružanje stručnih usluga u poljoprivredi Područna jedinica Sokolac, u budućem periodu sa poljoprivrednim proizvođačima radiće jednodnevne obuke iz oblasti stočarstva i voćarstva, te praktičan rad na terenu.\n„Predavanja su korisna jer poljoprivrednici na taj način unapređuju svoju proizvodnju i vremenom se počinju približavati EU i njihovom standardu po kvalitetu mlijeka“, navela je Mičićeva.\nResor za pružanje stručnih usluga u poljoprivredi, Područna jedinica Sokolac, funkcioniše u okviru Ministarstva za poljoprivredu, šumarstvo i vodoprivredu Republike Srpske i djeluje na području 12 opština Sarajevsko-romanijske i dijela gornjodrinske regije.\nPrethodni članakKrulj osvojio zlato na Balkanskom prvenstvu u Bijeljini\nNaredni članakNa pokloničko putovanje u manastir Ostrog ide 30 hodočasnika


Kolumne & novosti: TEOFIL PANČIĆ - Cilj i sredstva, glumatanje i stvarnost\nTEOFIL PANČIĆ - Cilj i sredstva, glumatanje i stvarnost\nTeofil Pančić, kolumna za portal Radija Slobodna Evropa, 30.9.2021.\nVojni avioni nad granicom sa Kosovom, oklopna vozila Vojske Srbije na putevima u blizini; tako izgleda mačo spektakl u sanjarijama ministra odbrane Aleksandra Vulina, ali tako je zaista i bilo ovih dana na terenu, nakon naposletku pomalo i bizarne „krize sa tablicama“ koja, preko Jarinja i Brnjaka, trese ceo region.\n„Kriza“ nije ni nenajavljena ni neočekivana, zapravo ni po čemu ne bi trebalo ni da bude kriza jer se ne događa ništa što nije predviđeno Briselskim sporazumom. Na koji se, doduše, obe strane pozivaju samo kad im odgovara.\nGledano sa „beogradske“ strane, ako su ovo sredstva, postavlja se pitanje šta je cilj? Jasno je da ni vojska ni policija neće intervenisati ni metar preko tzv. administrativne linije, jasno je i to da nijedna vlast u Beogradu nije rešila i neće rešiti kosovsku kvadraturu kruga tako da finalni rezultat bude barem neka „deoba suvereniteta“: ako je ikada bilo vreme za takvo nešto, to vreme je odavno isteklo i neće se vratiti.\nAko je kupovina vremena u pitanju, cena se može pokazati neisplativo visokom. Ako je u pitanju bildovanje mišića pred domaćom javnošću, što svakako jeste bar delimično posredi, opet se može pokazati da je vlastita snaga žestoko precenjena i da se ovakvim situacijama ne bi trebalo poigravati. Ako ništa drugo, zbog bezbednosti i spokojstva onih zbog kojih se sve navodno radi – kosovskih Srba.\nU isto vreme dok se sa vladajućih beogradskih adresa upućuju oštre poruke „upozorenja“ NATO, Evropskoj uniji i svim drugim međunarodnim faktorima najvažnijim za proklamovanu „evropsku budućnost“ Srbije (koje, od početka je jasno, ne može biti bez uvođenja odnosa Beograda i Prištine u elementarno normalne i stabilne tokove), sa političkim, diplomatskim i ostalim ključnim sektorima „majčice Rusije“ radi se potpuno koordinisano i sarađuje gotovo idilično.\nTako se Rusija, koja na i oko Kosova ima tek minimalne odgovornosti i nadležnosti (što je u neku ruku udobna pozicija, ali samo za Rusiju, nipošto za Srbiju) prikazuje kao jedini konstruktivan i prijateljski faktor u svim stvarnim ili veštačkim krizama, pa tako i u ovoj.\nNije li nam ova konstelacija i podela uloga (doslovno „uloga“, jer je udeo glumatanja u svemu izuzetno visok čak i za standarde poltičkog nadgornjavanja na Balkanu) već dobro poznata od ranije, i to ne samo kada je Kosovo u pitanju, nego i način na koji se Aleksandar Vučić i njegove vlade angažuju – evo, izbegao sam reč „upliću“ – u Crnoj Gori i Bosni i Hercegovini?\nSve se čini, dakle, kao da se nastoji da se nekako ostavi „noga u vratima“ za delovanje „prijateljske sile“ (toplo gostoprimstvo same Srbije se podrazumeva) na Kosovu i drugde, dok se istovremeno sa vajnim evrointegracijama u najboljem slučaju tapka u mestu, a realno se nazaduje. U tome je, istini za volju, odličan partner i sama Evropska unija koja se više ne trudi ni toliko da bar fingira zainteresovanost za proširenje na Zapadni Balkan u bliskim desetlećima.\nA opet, kako zameriti Uniji koja nema entuzijazma za prijem članice koja ni ne krije da bi bila trojanski konj em spoljne sile em „iliberanih“ unutrašnjih snaga, poput Mađarske, čiji premijer i svedržac lobira za Srbiju tako da je svaki njegov apel udaljava od Brisela za po hiljadu kilometara?\nTeško da u salonima vlasti u Beogradu sve ovo nije dobro poznato. Ali, još je manje zamislivo da se bilo ko zbog toga sekira. Vučić i ekipa su izabrali i političke uzore i trajna utočišta za slučaj potrebe, i nejasno je šta bi to moglo ikada da promeni. Što opet nije nikakva senzacionalna novost, nego je samo jedna višedecenijska antievropska politika načinila pun krug i vratila se samoj sebi, mada se od sebe nikada i nije uistinu udaljavala.


Prekid u emitovanju našeg radio programa - UPSMedia Prekid u emitovanju našeg radio programa – UPSMedia\nPrekid u emitovanju našeg radio programa\nDanas od 16 sati, u trenucima kad smo se trebali uključiti u program Radija Republike Srpske, prekinuli smo emitovanje našeg radio programa zbog prekida u internet konekciji. U Radnoj jedinici Telekoma u Srebrenici nisu nam mogli reći razlog zbog kojeg je došlo do prekida internet konekcije, ali su rekli da se najvjerovatnije radi o kvaru na njihovoj mreži, te da njihove ekipe u ovom trenutku rade na pronalaženju i otklanjanju kvara.\nTrenutno u gradu, osim prekida u internet konekcijama, ne rade ni fiksni telefoni. Detaljnije informacije ćemo objaviti čim ih i sami dobijemo.\n← Primopredaja načelničke funkcije i zvanično obavljena\nNabujala Drina oštetila konstrukciju novog mosta →


U Ustav BiH ugraditi mogućnost samoopredjeljenja do otcjepljenja - Kozarac.ba\nPredsjednik Vlade RS-a i SNSD-a Milorad Dodik potvrdio je da se ta stranka zalaže i da princip samoopredjeljenja do otcjepljenja bude definiran prilikom narednih razgovora o novom ustavnom uređenju BiH.\nDodik je danas u izjavi novinarima u Banjoj Luci kazao da je princip samoopredjeljenja do otcjepljenja “vrhunski princip Povelje Ujedinjenih nacija promoviran još prilikom njene izrade i predstavlja ubičajen stav u mnogim zemljama UN-a koje su složenog karaktera”. On tvrdi da SNSD samo želi da u budućnosti to isto pravo iz Povelje UN-a, koje je priznato i primjenjuje se širom svijeta, te ugrađeno u mnoge ustave svijeta, “ugradi kao mogućnost za neku eventualnu budućnost” i u bh. ustav.\nPrimarni princip SNSD-a je, kako je naveo, da se izgradi novo ustavno rješenje na bazi postojećeg Ustava BiH i Daytonskog sporazuma, koji treba da bude osnova za razgovore i da se zadrži balans koji je uspostavljen tim dokumentom.\nOn je ocijenio neprihvatljivim razgovore o ustavnim promjenama koji bi, naveo je počeli od nekih drugih, a ne dejtonskih osnova, navodeći da to ne bi bili ustavni razgovori, već pregovori.\nPonovio je da je RS definirana Daytonskim sporazumom.\n“Ako neko želi neki novi pristup u BiH, a to nije dejtonski princip, onda mora da računa da smo mi u fazi pregovora, a oni ne moraju da završe s BiH kao zajedničkom državom, može da bude i disolucije”, naveo je lider SNSD-a.\nOn je dodao da tu varijantu ne preporučuje, ali ima obavezu da kaže šta ta mogućnost znači.\n“BiH za nas nije sporna dok se u njoj vidi RS, a ako neko ne vidi RS onda mi ne vidimo Bosnu”, dodao je Dodik.\nIstaknuo je da se zalaže da ustavne amandmane koji će dovesti do “normalnijeg” funkcionirana institucija te ponovio stav da bi se ponovo trebalo preispitati postojanje Visokog sudskog i tužilačkog vijeća BiH.\nZa nivo pravosuđa u RS-u, kako je naveo, traži se da se formira posebno sudsko i tužilačko vijeće i da treba da postoji i takvo tijelo za nivo BiH za nadležnosti na tom nivou. Dodik je naveo da su Sud i Tužilaštvo BiH postali mjesta gdje se sudi “po političkom osnovu” te da je takva praksa sada prisutna i u procesu protiv lidera PDP-a Mladena Ivanića.\nNaveo je da je “nekorektno da se tako upotrebljava Sud BiH”, te ponovio da se protivi formiranju vrhovnog suda BiH.\nNaveo je i primjer procesa koji su vođeni i protiv Dragana Čovića, Ante Jelavića, te Mirka Šarovića koji je, naveo je, proveo godinu dana u zatvoru, a zatim oslobođen krivice i ne dozvoljava mu se mogućnost da traži odštetu. Također, Dodik ističe i da će tražiti da sjedište Centralne banke bude u ustavnom uređenju premješteno u Banju Luku.\nSDS: Zahtjev SNSD-a za princip otcjepljenja u BiH je demagogija


Stanovnici Londona nose zaštitne maske, ARHIVA, (Foto:Rojters/John Sibley)\nSjedinjene Države, Rusija i Francuska zabeležili su rekordan dnevni broj novozaraženih dok se drugi talas pandemije širi delovima severne hemisfere, a pojedine zemlje uvode nove restrikcije.\nViše od 43 miliona ljudi zaraženo je od koronavirusa globalno, a najmanje 1.155.000 je preminulo, pokazuju podaci Univerziteta Džons Hopkins. Sjedinjene Države imaju najveći broj žrtava i obolelih.\nPozitivna vest je da je vakcina, koju razvijaju Univerzitet Oksford i kompanija Astra Zeneka izazvala snažan imuni odgovor kod starijih i mladih. Međutim, britanski ministar zdravlja Met Henkok upozorio je da vakcina neće biti dostupna široj javnosti do naredne godine.\nSedmodnevni prosek novih slučajeva koronavirusa u Americi dostigao je rekordnih 69.494, a postoji i trend rasta smrtnih slučajeva - oko 800 dnevno, pokazuje analiza agencije Rojters.\nSa više od 41.500, broj hospitalizovanih pacijenata obolelih od Kovida 19 je na najvišem nivou u poslednja dva meseca, zbog čega su zdravstveni sistemi preopterećeni u nekim državama.\nMeđutim, predsednik Donald Tramp tvitovao je neosnovane tvrdnje da broj zaraženih raste zbog većeg testiranja.\n"Slučajevi rastu zato što testiramo, testiramo, testiramo. To je zavera lažnih medija. Ima mnogo mladih ljudi koji se veoma brzo oporavljaju", naveo je Tramp na Tviteru.\nU delovima Evrope, situacija je veoma teška s obzirom na to da su brojne zemlje registrovale rekordan porast novozaraženih. U Francuskoj je u nedelju, prvi put zabeležen dnevni bilans od više od 50.000 slučajeva, dok je na evropskom kontinentu broj preminulih od Kovida 19 premašio 250.000.\nEvropske vlade pokušavaju da izbegnu uvođenje oštrih restriktivnih mera uz pomoć kojih su suzbili širenje virusa na početku godine, ali uz potpuno zatvaranje ekonomija. Međutim, rast novozaraženiih primorao ih je da uvedu nove restrikcije.\n"Čekaju nas veoma teški meseci", poručila je nemačka kancelarka Angela Merkel na sastanku lidera Hrišćansko-demokratske unije, a prenosi dnevnik Bild.\nU Nemačkoj, koja je u u relativno boljoj situaciji u odnosu na ostale evropske zemlje, takođe je naglo porastao broj zaraženih.\nU Španiji, u kojoj je više od milion zaraženih od koronavirusa, premijer Pedro Sančez upozorio je da se zemlja suočava sa "ekstremnom situacijom" i u nedelju uveo novo vanredno stanje, policijski čas u večernjim satima i zabranu putovanja između regiona u pojedinim slučajevima.\nItalija, koja je bila najteže pogođena na početku pandemije u martu, takođe je uvela nove restrikcije - naložila zatvaranje restorana i barovo posle 6 uveče po lokalnom vremenu, zatvorila bioskope i teretane i uvela policijski čas u nekoliko regiona.\nMeđutim, proteklog vikenda izbili su ulični sukobi sa manjom grupom demonstranata, dok su vlasnici restorana i poslovne grupe oštro kritikovali nove mere.\nU Rusiji je u ponedeljak registrovan rekordan broj novih slučajeva Kovida 19 - 17.347. Sa 1.531.224 obolelih, zemlja sa oko 145 miliona stanovnika je četvrta u svetu po broju slučajeva koronavirusa, posle SAD, Indije i Brazila.\nVirus je zasenio i predizbornu kampanju u Sjedinjenim Državama, gde je od Kovida 19 preminulo najmanje 225.000 ljudi.


Sajber hronika, 30.05.2018, 09:30 AM\nHaker koji je radio za rusku obaveštajnu službu u utorak je osuđen na pet godina zatvora zbog korišćenja podataka ukradenih prilikom napada na Yahoo.\nDvadesettrogodišnji Karim Baratov se složio da plati odštetu žrtvama i novčanu kaznu u iznosu do 2,25 miliona dolara, navodi se u saopšenju američkog Ministarstva pravde. Baratov se u novembru izjasnio krivim za krađu identiteta i kompjuterske prevare i zloupotrebe.\nU saradnji sa agentima ruske obaveštajne službe FSB, Baratov je hakovao email naloge koje su hostovali Google i Yandex. Isti agenti takođe su navodno odgovorni i za hakovanje Yahooa 2014. godine kada je kompromitovano 500 miliona korisničkih naloga.\nTužioci su Baratova, koji je inače kanadski državljanin, nazvali međunarodnim hakerom plaćenikom koji je ono što je radio, radio za Dmitrija Dokučajeva, oficira FSB-a.\nBaratov je optužen da za slanje fišing emailova na određene email adrese, pokušaje prevare korisnike koje je trebalo ubediti da predaju korisnička imena i lozinke, i slanje informacija za prijavljivanje ruskim agentima.\nDvogodišnja istraga filijale FBI u San Francisku pronašla je dokaze da su ruski špijuni pomogli hakovanje Yahooa i krađu informacija američkih vladinih zvaničnika, ruskih disidenta i novinara.\nDruge žrtve hakovanja Yahooa su i zaposleni u jednoj ruskoj kompaniji za sajber bezbednost, ruskoj investicionoj banci, francuskoj transportnoj kompaniji, američkim finansijskim firmama i američkoj aviokompaniji. Istražitelji su rekli da su špijuni takođe hakovali i supružnike svojih žrtava i krali čak i informacije o deci ne bi li došli do njima zanimljivih podataka koje mogu zloupotrebiti.


crvena zvezda buducnost aba liga izjave aleksandar dzikic marko jagodic kuridza\nPred gostovanje u Beogradu zakazano za ponedeljak od 21 čas, Podgoričani su ulogu favorita prepustili crveno-belima.\nStreteg "plavih" Aleksadnar Džikić posebnu pažnju posvetio je Nikoli Ivanoviću, momku koji je prethodnih sezona predvodio Budućnost i koji je tokom leta stigao na Mali Kalemegdan.\n- Obe ekipe imaju svoje probleme, ali pokušavamo da radimo i pored toga. Očekujemo da domaćin ima više igrača u rotaciji u odnosu na utakmicu u Istanbulu, gde je dobro namučio Fenerbahče. Imaju iskusan sastav koji maksimalno koristi tu situaciju manjeg broja igraca na raspolaganju i baš zbog toga igraju sa više slobode u napadu. Mi smo se spremali za njihovu nižu postavu sa Mitrovićem na petici i Kalinićem na četvorci, kao i formaciju sa dva pleja istovremeno na terenu. Znamo da nas očekuje tvrda utakmica protiv čvrste i agresivne odbrane i podrške njihovih navijača. Uz to, biće to prva utakmica protiv igrača koji je promenio istoriju kluba, biće interesantno kako će ko individualno reagovati na to, kazao je Džikić.\nSa druge strane, protiv bivšeg kluba će sutra igrati i Marko Jagodić Kuridža koji je ovog leta crveno-beli, zamenio dresom plave boje\n- Oni su evroligaška ekipa, sa dobrim pojedincima. Dosta su uložili i biće dobro da se izmerimo sa njima. Imamo neke zamisli i probaćemo da ih sprovedemo u delo. Odbrana i koncentracija trebalo bi da dodju do izražaja, ali ne mora da znači da će nam to biti dovoljno za pobedu. Moramo da odigramo našu najbolju utakmicu i da damo sve od sebe da izvučemo dobar rezultat i pobedimo, rekao je krilni centar.\nPodsetimo, Crvena zvezda zvezda i Budućnost prošle sezone igrali su finalu u ABA lige, a beogradski klub je pobedom 3:2 u seriji došao do titule prvaka. Na startu nove sezone, oba sastava imaju po pobedu, Budućnost je savladala FMP (82:72), dok je Zvezda bila bolja od Splita (97:61).


Vilijam Voker kod Haradinaja: Imam ideju za ujedinjenje svih Albanaca | Skandalozno\nVilijam Voker kod Haradinaja: Imam ideju za ujedinjenje svih Albanaca\nBivši šef verifikacione misije OEBS-a na Kosovu Vilijam Voker izjavio je da ima projekat za ujedinjenje Albanaca – na Kosovu, Albaniji i u dijaspori.\nVoker je govoreći na svečanosti 17 godina od osnivanja Alijanse za budućnost Kosova, čiji je predsednik Ramuš Haradinaj, rekao da od 1999. godine često dolazi na Kosovo, “sa jednim ciljem, da Kosovo nastavi sa koracima koje svi čekaju od 1999. godine”.\nOvaj put, dodao je Voker, došao je na Kosovo, jer želi da predstavi “novi projekat na kojem radi”, objavili su prištinski mediji, prenosi RTS.\n“Cilj ovog projekta na kojem radim je za sve Albance, na Kosovu, u dijaspori, u Albaniji. Radim na zajedničkom projektu na njihovom ujedinjenju. Albanci u svetu su bili ujedinjeni devedesetih isključivo u svrhu oslobađanja Kosova. Bio sam sa njima kada su proglasili nezavisnost. Albanci su dobili i došli su zajedno da slavimo, sada je vreme posle nezavisnosti, za poslednji korak, da svi budemo zajedno, da se ostvari ovo dostignuće”, rekao je Voker.\nRTS podseća da je Voker široj javnosti poznat kao šef misije koja je svojim radom i izveštavanjem sa Kosova tokom sukoba 1998. i 1999. godine, uticala na formiranje međunarodnog javnog mnjenja da tadašnju SR Jugoslaviju treba bombardovati, što se i dogodilo u proleće 1999. godine.\nStižu POZORNICI: Svaki kvart u Srbiji dobija SVOG POLICAJCA!\nU selu Račak su početkom 1999. godine pronađena tela 45 Albanaca, za čije ubistvo je tadašnja misija OEBS-a, na čelu sa Vokerom, bez dokaza optužila srpske snage bezbednosti, a ovaj događaj – iako nikad nije utvrđeno da se radi o masakru nad civilima – presudno je uticao na donošenje odluke NATO-a o bombardovanju bivše SR Jugoslavije.\nSvi izveštaji srpske strane govorili su da su u Račku poginuli albanski teroristi -pripadnici OVK, ali na zapadu je taj događaj kvalifikovan kao zločin nad civilima, koji je poslužio kao izgovor za NATO bombardovanje koje je počelo krajem marta 1999. godine.\nVokeru je u januaru ove godine u selu Račak otkrivena statueta. Bio je prisutan na otkrivanju zajedno sa kosovskim predsednikom Hašimom Tačijem i bivšim kosovskim predsednikom Bedžetom Pacolijem.\nZašto su MILOŠEVIĆ I TUĐMAN odbili ponudu za brzi ulazak u EU i 5 milijardi pomoći\n(Skandalozno.rs, Izvor: B92.net/TANJUG)\nBudite prvi sa komentarom na članku "Vilijam Voker kod Haradinaja: Imam ideju za ujedinjenje svih Albanaca"


(Ne)dovoljni napori Univerziteta na ohrabrivanju osoba sa invaliditetom da se uključe u proces studiranja? - Direkt Portal\n(Ne)dovoljni napori Univerziteta na ohrabrivanju osoba sa invaliditetom da se uključe u proces studiranja?\n17.02.2021 12:56 Istočno Sarajevo, OSI, studenti 0\nBrojni su izazovi s kojima se suočavaju studenti sa invaliditetom. Prije svega, arhitektonske barijere, zatim komunikacijske, a česte su i predrasude prema ovim studentima, što dodatno otežava proces studiranja. Zakon o visokom obrazovanju zabranjuje bilo koji vid diskriminacije, što u praksi i ne ne mora biti primjenjivo. Nažalost, Centar za studente sa invaliditetom još uvijek nije u funkciji.\nU Bosni i Hercegovini postoji niz zakona i pravilnika koji se tiču studenata sa invaliditetom i zabrane diskriminacije u obrazovnom procesu. Svaki od zakona, iako različiti u određenim dijelovima, promovišu jednaka prava na obrazovanje i jednake mogućnosti.\nZakon o visokom obrazovanju Republike Srpske navodi: “Pristup visokom obrazovanju ne može biti ograničen direktno ili indirektno na osnovu: pola, rase, seksualne orijentacije, fizičkog nedostatka, bračnog stanja, boje kože, jezika, vjeroispovijesti, političkog ili drugog mišljenja, nacionalnog, etničkog ili socijalnog porijekla, veze sa nekom nacionalnom zajednicom, imovine, statusa stečenog rođenjem, broja godina ili nekog drugog statusa.” Osim toga, i Statut Univerziteta u Istočnom Sarajevu jasno propisuje da je Univerzitet obavezan na pružanje jednakih uslova svima, bez direktne ili indirektne diskriminacije.\nCentar za pomoć studentima sa smetnjama u razvoju (ne)radi?\nNa Univerzitetu u Istočnom Sarajevu trenutno studira 18 studenata sa invaliditetom.\nTakođe, na Univerzitetu postoji Centar za pomoć studentima koji koordiniše podršku studentima na fakultetima i koji bi trebalo kontinuirano da radi na poboljšanju uslova studiranja za studente sa invaliditetom.\nUklanjaju arhitektonske barijere za studente sa tjelesnim invaliditetima tako da je većina fakulteta i akademija u potpunosti dostupna za studente sa tjelesnim invaliditetom (Elektrotehnički fakultet, Muzička akdemija, Poljoprivredni fakultet u Istočnom Sarajevu i odjeljenje u Vlasenici, Mašinski fakultet, Filozofski fakultet, Ekonomski fakultet Pale, Pravni fakultet Pale, Fakultet fizičkog vaspitanja i sporta, Medicinski fakultet, Fakultet za proizvodnju i menadžment).\n“Na Filozofskom fakultetu u okviru Centra za pomoć studentima, studentima koji studiraju u Palama, na raspolaganju je asistivna oprema koja je namijenjena za pomoć studentima sa oštećenjima vida, oštećenjima sluha, kao i studentima sa tjelesnim oštećenjima”, navode u saopštenju Univerziteta u Istočnom Sarajevu.\nMeđutim, profesorica Biljana Sladoje Bošnjak, koja je jedna od koordinatorki projekta formiranja Centra, ističe da iako je u sklopu projekta dobijena veoma vrijedna oprema (asistivna tehnologija) namjenjena upravo slabovidim, gluvim i nagluvim, osobama sa tjelesnim deformitetom, zbog administrativnih univerzitetskih problema Centar ne radi.\n“Nažalost, uz sve moje pokušaje, nisam dobila podršku da se bavim ovim problemom, iako sam iskreno željela da se otvore vrata Centra i da on bude u upotrebi svima onima kojima je i namijenjen. Moje iskustvo u radu sa studentima s invaliditetom je veoma pozitivno, a moja želja je bila da se u Centru zaposli bar jedan student s invaliditetom sa našeg Univerziteta i na taj način da se otvore vrata Centra za njih, da se pozovu da studiraju i da koriste opremu koja bi im i te kako pomogla u procesu učenja”, ističe Sladoje Bošnjak.\nKao još jedan od načina kojim se studentima sa invaliditetom pokušava olakšati studiranje na Univerzitetu Istočno Sarajevo jeste Sporazum Univerziteta i Matične biblioteke u Istočnom Sarajevu, prema kojem, studenti sa invaliditetom koji studiraju u Istočnom Sarajevu, imaju mogućnost korištenja asistivne opreme kojom raspolaže Matična biblioteka.\n“Kroz intenziviranje dvosmjerene komunikacije sa studentima sa invaliditetom, kontinuirano se ulažu maksimalni napori da se detektuju i otklone sve barijere na koje nailaze ovi studenti, te da im se omogući studiranje na dostojanstven način”, dodaje se u saopštenju Univerziteta uz napomenu da će u upisnoj politici Univerziteta u Istočnom Sarajevu, za narednu akademsku godinu biti predstavljene mogućnosti koje Univerzitet pruža studentima sa invaliditetom.\nStudenti sa invaliditetom nemaju svoje predstavnike u Studentskom parlamentu\nDa bi ostvarili svoja prava, ova kategorija studenata treba da ima svoje predstavnike u zakonodavnim tijelima i institucijama kako bi osigurali implementaciju zakona i prava, međutim u Bosni i Hercegovini to još uvijek nije slučaj.\nUprkos naporima koje ulaže Univerzitet da obezbijedi što bolje uslove, čini se nedovoljno, jer se broj studenata sa invaliditetom smanjuje. Neophodno je ustrajati na izgradnji politike u oblasti invalidnosti koja će obezbijediti bolji položaj studentima sa invaliditetom i lakšu inkluziju. Studenti sa invaliditetom se ne pominju, ne pozivaju i ne ohrabruju!


Nissanova tehnologija autonomne vožnje debituje sa kućnim papučama (video) - Auto Republika\nNissanova tehnologija autonomne vožnje debituje sa kućnim papučama (video)\nNissan je nedavno razvio sistem koji je instalirao u papuče, a koji im omogućava da se “uparkiraju” na mesto predviđeno za odlaganje, odnosno na ulazu u dom, a kako to nalaže japanska tradicija. Očigledna je želja da se ovim postignućem impresionira tržište, a i promoviše poznata ProPilot tehnologija.\nSvaka papuča je opremljena sa dva točkića, motorom, kao i senzorima, kako bi bila u stanju da se provoza po parketu uz korišćenje Nissanove ProPilot Park tehnologije. Automobilski gigant je takođe razvio sistem za hotelske stolove i podne jastuke, tako da gosti uživaju poseban tretman, kao i da se ne suočavaju sa, potencijalno komičnim, možda i malo neprijatnim i sablasnim iskustvom samovozećih papuča po podovima hotelskih soba. Nikakve informacije nisu iznete u javnost u pogledu toga da li kućevne papuče mogu da se kreću po podu kada su na nogama, u šta ozbiljno sumnjamo, niti nam je prezentirano da li imaju možda još neke funkcije koje bi podsetile na robotizovane sprave.\nProPILOT Park Ryokan je lociran u turističkom kompleksu grada Hakone, oko 80 kilometara jugozapadno u odnosu na Tokijo, a čuven je po svom pogledu na planinu Fudži. Na prvi pogled, deluje kao bilo koje drugo tradicionalno japansko zdanje, odnosno ryokan. Papuče su uredno složene u foajeu, na samom ulazu, na mestu gde se gosti izuvaju. Tatami sobe su opremljene niskim stolovima i podnim jastucima za sedenje.\nNissan navodi da je ovim projektom želeo da “zabavi goste i umanji nivo radnog angažovanja zaposlenih u kompleksu” ali nama deluje da je primarni cilj promocija projekta električnih poluautonomnih Nissan Leaf automobila, čija je poslednja generacija predstavljena krajem prethodne godine. “Samoparkirajuće kućne papuče bi trebalo da doprinesu podizanju svesti o tehnologiji autonomne vožnje, kao i o potencijalu iste u oblastima koje nemaju veze sa vožnjom automobila.” – izjavio je predstavnik za odnose sa javnošću kompanije Nissan, u razgovoru sa novinarima iz medijske kuće Reuters.\nModel Leaf je prvi model iz Nissan game koji je implementirao ProPilot tehnologiju pomoći vozaču, koja će jednog dana u budućnosti, omogućiti Nissanovim vozilima da postanu potpuno autonomna. Za sada, najveća dostignuća ove tehnologije su omogućavanje da vozilo ostane u svojoj saobraćajnoj traci, kao i da održava brzinu i rastojanje od vozila ispred, u konstantnim parametrima.\nDok ne dočakamo te samovozeće automobile, možemo malo da se zabavimo gledajući kako kućne papuče i jastuci šetaju po prostoriji, prema svom nahođenju, odnosno onako kako su programirane.\ntags: autonomna vožnja izdvojeno nissan papuče propilot\nprevious Peugeot 4008 SUV kupe stiže 2020.\nnext Renault u Velikoj Britanji redukuje garantni period sa četiri na tri godine\nVolvo se već sprema za štednju\n22/04/2020 - 10:54\nLancia od sada samo u Italiji


Danas na Bentbaši takmičenje u skokovima u vodu\nIz Udruženja za promociju sporta i turizma "SporTur" poručuju da su učešće potvrdili najuspješniji skakači iz regiona\nNa Bentbaši, u Sarajevu, danas će poslijepodne biti održano takmičenje u skokovima u vodu, javlja Anadolu Agency (AA).\nBit će to sedmo izdanje manifestacije ”Bentbaša Cliff Diving 2021“, prepoznatljivog sportsko-turističkog događaja koji organizuje Udruženje za promociju sporta i turizma “SporTur”, a već tradicionalno je podržava i Općina Stari Grad Sarajevo.\nKako bi se osigurali uslovi za održavanje manifestacije, Općina Stari Grad je finansirala čišćenje i produbljavanje korita rijeke Miljacke. Također, uposlenici općinskog Odjeljenja za održavanje Aleje ambasadora, putnih pojaseva i javnih površina izvršili su uređenje okolnog prostora za što ljepši ugođaj svih posjetitelja sutra.\nIz Udruženja za promociju sporta i turizma “SporTur” poručuju da su učešće potvrdili najuspješniji skakači iz regiona, te da će se takmičenje održati uz pridržavanje svih higijensko-epidemioloških mjera.\nCrnogorac Evald Krnić pobjednik “Bentbaša Cliff Divinga 2021”


Jemen: Četiri osobe poginule i 34 povrijeđene tokom protesta - Klix.ba\nU sukobu policije i demonstranata\nJemen: Četiri osobe poginule i 34 povrijeđene tokom protesta\n14.9.2012. u 15:03\nU sukobima policije i demonstranata koji su u petak protestovali u prijestolnici Jemena, Sana'ai, u blizini američke ambasade, zbog antiislamskog filma snimljenog u Sjedinjenim Američkim Državama, poginule su četiri osobe, rekao je lokalni funkcioner iz službe sigurnosti, javio je AFP.\n"Četiri osobe su poginula i 34 povrijeđene u sukobima koji su trajali od jutra do večeri u blizni ambasade SAD-a u Sana'ai", kazao je u četvrtak navečer taj neimenovani izvor.\nRanije u četvrtak jedan sigurnosni izvor je rekao da je jemenska policija usmrtila jednog demonstanta u okršaju ispred američke ambasade, ubrzo nakon što je uspjela da istjera masu koja je uspjela da uđe u kompleks američke ambasade.\nPredsjednik Jemena Abed Rabo Mansur Hadi izvinio se američkom predsjedniku Baracku Obami zbog napada na ambasadu SAD-a u Sana'ai u koju su upale stotine demonstranata protestujući zbog filma "Nevinost muslimana" za koji smatraju da vrijeđa islam.\nPredsjednik Jemena je naložio istragu o napadu, navodi AP.\nReuters je prenio da su demonstranti prvo polupali prozore na punktovima osiguranja izvan zgrade ambasade prije nego što su provalili kroz glavnu kapiju i dobro utvrđenu zgradu na istoku glavnog grada Jemena.\nAP je naveo da su demonstranti ušli u kompleks ambasade, ali da nisu ušli u zgradu.\nAmerička agencija je, takođe, izvjestila da su demonstranti kada su ušli u dvorište ambasade zbacili američku zastavu i spalili je.\nPrema AFP-u, demonstranti su zapalili i nekoliko diplomatskih vozila, a osiguranje ambasade upotrebilo je vodene topove.\nGrupa mladića protestirala protiv filma "Muslimanska nevinost"


Tim Dejana Milojevića bio je blizu trijumfa, ali je doživeo drugi poraz u evropskom takmičenju i pored plus sedam početkom poslednje četvrtine.\nMega je u dramatičnoj završnici vodila sa 83:81 posle trojke Ognjena Jaramaza, Barani su vezali četiri poena, da bi gosti uspeli da izjednače na 85:85, poenima Radeta Zagorca 17 sekundi pre kraja utakmice.\nJovan Novak je brzo napravio ličnu grešku, a domaćin je sa linije penala preko Lemona Džonsa stigao do 87:85. Mega je u poslednjem napadu imala šansu da produži utakmicu, ali je Alfa Kaba promašio zakucavanje za produžetak.\nNajefikasniji u Mornaru bio je Antabija Voler sa 29 poena, dok je Džons ubacio 19 poena. U ekipi Mega Leksa Rade Zagorac je zabeležio 22 poena i šest skokova, a Ognjen Jaramaz 20 poena.\nPosle tri runde ekipa iz Sremske Mitrovice ima pobedu i dva poraza, dok Mornar ima učinak od dva trijumfa i jedan poraz. Naredni rival našeg tima u FIBA Ligi šampiona je litvanski Juventus u Sremskoj Mitrovici.


Pentagon danas Trampu izlaže vojne opcije za Iran - CdM\nPlaneta SAD ne odustaju\nPentagon će izložiti široki spektar vojnih opcija američkom predsjedniku Donaldu Trampu koji razmišlja kako da odgovori na napad na saudijska naftna postrojenja, javlja AP.\nVašington, podsejtimo, smatra da iza tog, kako kažu napada bez presedana, stoji upravo zvanični Teheran.\nOpcije će biti izložene na današnjem sastanku u Bijeloj kući, a među njima je i lista potencijalnih meta za vazdušne udare u Iranu.\nOvaj sastanak će najvjerovatnije biti prva prilika za donošenje odluka o tome kako će SAD da odgovore na napad na njihovog ključnog bliskoistočnog saveznika, navodi američka agencija.\nSvaka odluka bi mogla da zavisi od dokaza koje su u stanju da obezbijede američki i saudijski istražitelji, a koji bi trebalo da potvrde da je Iran izveo napad, kako tvrde mnogi zvaničnici, uključujući i američkog državnog sekretara Majka Pompea.\nIran odbacuje optužbe da stoji iza napada i upozorava SAD da bi napad izavao “totalni rat”, sa odmazdom Teherana.\nAmerički potpredsjednik Majk Pens je rekao da će Tramp “razmotriti činjenice i donijeti odluke o sljedećim koracima”.\n“Američki narod može biti uvejren da će SAD braniti naše interese u regionu i da ćemo stati uz naše saveznike”, poručio je Pens.\nNajvjerovatniji korak koji će SAD preduzeti jeste da se obezbijedi dodatna vojna podrška da bi se pomoglo Saudijskoj Arabiji da se brani od napada sa sjevera, jer je većina odbrane fokusirana na pretnje Huta u Jemenu prema jugu.\nTagsDonald Tramp Iran opcije Pentagon Sjedinjene Američke Države SAD


Napredak na dugom putu\nOkrugli sto u Briselu o korupciji i organizovanom kriminalu\nO korupciji i organizovanom kriminalu na Zapadnom Balkanu danas se razgovaralo u Briselu. Okrugli sto je okupio zvaničnike iz regiona, evropske parlamentarce i predstavnike evropskih institucija, u zajedničkoj ideji da se u ovoj iznimno važnoj oblasti što prije dokuče evropski standardi.\nZapadni Balkan je područje gdje se tačnim pokazala tvrdnja da su granice, bez medjudržavne saradnje, pravi prijatelji organizovanog kriminala, dok je korupcija smrtni neprijatelj ekonomiji. Tek odnedavno se region pomjera naprijed u borbi protiv i jednog i drugog, ostvarujući tako tek prve korake dugog puta.\n"Ja mislim da je svakome ko živi na našim prostorima iz iskustva vrlo jasno da je problem na vrhu, da je politika uglavnom ili većini slučajeva veoma povezana sa time i uzrok i početak toga je tamo, jer tamo se to toleriše. O čemu pričam? Imamo mentalitet, kulturu nepotizma, klijentilizma i tako dalje, koja u početku izgleda dosta benigno ali na kraju dodje do toga da onaj ko preuzme vlast na državnom ili opštinskom nivou, ako iz toga materijalno ne profitira ispadne kao budala”, smatra.član Evropskog parlamenta iz Slovenije, Zoran Taler\n"Dogovor je da će ubuduće u našoj misiji u Briselu postojati osoba koja će se baviti pravosudjem i biti kontakt osoba naročito za period kada budemo dobili status kandidata i otpočeli poglavlje 23. Moja poruka danas je bila da Srbija neće biti utočište organizovanom kriminalu i mafijama, da mi imamo snage, volje i kapacitete da se protiv toga borimo, da imamo zakone i institucionalni okvir a kao preduslov postoji politička volja za to", izjavila je ministarka pravde Srbije Snežana Malović.\n"Važno je zakonodavstvo, sudstvo, progon, policija, tužilaštvo itd, a to smo sve imali pre u bivšoj Jugoslaviji. Ono što tada nije bilo je tih prilika da se u procesu privatizacije preko politike prigrebe, da se pohlepa toliko razvije. Izuzetno je opasna ta sprega politike, ekonomije i medija, imamo puno slučaja gde mediji dosta benevolentno gledaju ne te stvari ili ih eksplicitno ili implicitno pokrivaju, pošto su u vlasti organizovanog kriminala", naveo je Taler.


Tigar guma 195/60R16C Cargo Speed 99/97H dostavna guma cena, cene Srbija, prodaja Beograd Novi Sad Niš\nTigar guma 195/60R16C Cargo Speed 99/97H dostavna guma cene\ncena 9.312,00 din | prodavnica (1)\nEPonuda nije internet prodavnica već Vam omogućava da brzo i lako nađete Tigar guma 195/60R16C Cargo Speed 99/97H dostavna guma po najjeftinijoj ceni. Naš cilj je da kupci budu što bolje informisani o ponudi Tigar dostavna guma guma 195/60R16C Cargo Speed 99/97H na tržištu Srbije. Vrlo lako nalazite željeni proizvod za kategoriju Dostavne gume cene, ne morate da lutate od sajta do sajta za Tigar Dostavne gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tigar guma 195/60R16C Cargo Speed 99/97H dostavna guma sa PRODAVCEM. EPonuda ne može da garantuje potpunu tačnost specifikacije i slika za Tigar guma 195/60R16C Cargo Speed 99/97H dostavna guma. Pre kupovine, podatke za Tigar dostavna guma guma 195/60R16C Cargo Speed 99/97H proverite na sajtu PROIZVOĐAČA.


Za ruski helikopter više od 65.000 evra - Društvo - Dnevni list Danas\nPočetna » Vesti » Društvo » Za ruski helikopter više od 65.000 evra\nVlada Srbije odvojila višemilionski iznos za držanje letelice u Srpsko-ruskom humanitarnom centru, gašenje požara se plaća dodatno\nZa ruski helikopter više od 65.000 evra\nA. Popović04.08.2017. 12:00\nSrbija će manje od mesec dana boravka posade ruskog helikoptera za gašenje požara, koji je preksinoć došao u Niš, platiti čitavih osam miliona dinara ili 65.000 evra.\nZa troškove održavanja helikoptera „Mi-8“ koji je Vlada Srbije unajmila od Rusije za gašenje požara, novac je izdvojen iz tekuće budžetske rezerve, a mogući su i dodatni troškovi u slučaju da se ovaj helikopter zaista i upotrebi, navedeno je u Odluci o traženju pomoći u oblasti zaštite i spasavanja, koju je donela Vlada a potpisala premijerka Ana Brnabić.\nHelikopter su u Nišu preksinoć preuzeli predstavnici Sektora za vanredne situacije MUP-a Srbije i Srpsko-ruskog humanitarnog centra (SRHC) na aerodromu „Konstantin Veliki“. On je u Srbiju stigao sa zakašnjenjem s obzirom da se u molbi koju je naša Vlada uputila ruskom Ministarstvu za vanredne situacije letelica traži na period od 15. jula do 31. avgusta, a i sama odluka je potpisana sa zakašnjenjem, 20. jula.\nPrilikom preuzimanja helikoptera, domaći zvaničnici objasnili su da, ukoliko bude potrebe, helikopter može i duže da ostane u Srbiji kao i da je Rusija spremna da uputi dodatne letelice za gašenje požara. O tome koliko će nas ova pomoć koštati, nisu pričali.\nHelikopter odlukom Vlade jeste označen kao međunarodna pomoć, te se za njegovo korišćenje Rusiji neće plaćati naknada, ali Srbija preuzima teret održavanja od 8.000.000, dinara, kao i dodatne troškove u slučaju da on bude „angažovan na zaštiti i spasavanju“.\nIz Srpsko-ruskog humanitarnog centra, koji će se se brinuti o helikopteru, prvo su nam rekli da „Srbija ništa ne plaća za usluge letelice“ a na pitanje šta onda predstavlja cifra od osam miliona dinara iz odluke Vlade, odgovaraju da su „to troškovi realizacije, koji podrazumevaju hotel, ručkove, gorivo i slično“ za posadu od pet članova, kao i da taj novac „ne ide Rusiji“. Iz centra napominju da je održavanje helikoptera „dogovor između Vlade i aerodroma“ te da bi najbolje bilo da se za detalje obratimo upravo Vladi.\nIpak, ni iz Vlade, MUP-a Srbije ili kabineta premijerke nisu nam odgovorili gde ide pomenuta svota, koliki su troškovi ukoliko helikopter bude boravio u Srbiji duže od navedenog perioda i koliko bi nas koštalo unajmljivanje dodatnih letelica.\nIako je premijerka Ana Brnabić potpisala ovu odluku, te mora biti upoznata sa detaljima i tumačenjem, iz njenog kabineta odgovaraju da je za ova pitanja nadležno isključivo Ministarstvo unutrašnjih poslova.\nPomoć iz vazduha neophodna i za spasavanje ljudi\nNačelnik Uprave za vanredne situacije u Nišu Srđan Mitrović je prilikom sletanja helikoptera istakao da je „Mi-8“ dragocena pomoć Srbiji jer su vremenske neprilike u Srbiji izuzetno nepovoljne pa je zbog visokih temperatura povećan broj požara na otvorenom. „Do 19 časova imali smo 117 požara na otvorenom koje je gasilo više od 400 vatrogasaca sa 170 vozila. Sad imamo i podršku iz vazduha“, naglasio je Mitrović dodajući da će, ako bude potrebe, u gašenje požara biti uključene i helikopterske jedinice MUP-a Srbije. Kapetan posade „Mi-8“ Vladimir Serežev rekao je da će letelica osim za gašenje požara, biti korišćena za izviđanje, spasavanje stradalih i ugroženih ljudi.


Balkanu trebaju klimatske mere, a za to ne treba šengenska viza\nIzvor: B92, 17.Dec.2019, 13:52\nZapadnom Balkanu su potrebne klimatske mere i za to ne treba šengenska viza, ocenila je generalna sekretarka Saveta za regionalnu saradnju Majlinda Bregu.\n"Ovih dana Sarajevo je na vrhu liste 10 najzagađenijih glavnih gradova na svetu. Sarajevo nije izuzetak među glavnim gradovima na Zapadnom Balkanu na toj listi, slede ga Beograd i Skoplje koji zauzimaju sedmo, odnosno osmo mesto", navodi se u autorskom tekstu Majlinda Bregu.\nOna je navela podatak da u proseku >> Pročitaj celu vest na sajtu B92 << ljudi koji žive na Zapadnom Balkanu gube do 1,3 godine života zbog zagađenja vazduha, a da broj preranih smrti koje se mogu pripisati zagađenju vazduha u gradovima dostiže skoro 5.000 godišnje.\nOko 21.000 preranih smrti godišnje može se pripisati zagađenju vazduha iz domaćinstava, a sektor saobraćaja odgovoran je za sedam odsto ukupne emisije štetnih gasova u regionu.\n"Ovo su sve jasni znaci da su mere protiv klimatskih promena, odnosno 'zeleni program' za Zapadni Balkan, zapravo preko potrebne", smatra Majlinda Bregu.\nOna je navela da prema istraživanju Balkanskog barometra, 84 odsto građana regiona klimatske promene doživljava kao problem, ali i da 32 odsto ljudi kaže da nisu spremni da koriste ekološki prihvatljivije proizvode.\n"Broj preduzeća koja su preduzela odredjene mere radi smanjivanja štetnih uticaja na okolinu smanjio se za 13 odsto u odnosu na 2017. godinu i sada iznosi 64 odsto", dodaje generalna sekretarka RCC-a.\nOna je mišljenja da je sve ovo još jedna potvrda da treba više raditi na podizanju svesti građana da svako od nas može i treba da doprinese promenama.\n"Ignorisanjem velikih izazova čovečanstva samo zato što verujemo da imamo hitnije domaće probleme nećemo izbeći katastrofe", navela je Majlinda Bregu.\nOna je dodala da je globalnim zagrevanjem danas pogođeno pet odsto evropske populacije, a da će do 2100. godine biti pogodjene čak dve trećine. "To uključuje i region Balkana. Klimatskim promenama ne treba šengenska viza", navela je Majlinda Bregu i poručila da je pravo vreme da se povežemo i napravimo korak ka boljoj i zdravijoj okolini.\nDanas: Bregu: Klimatskim promenama ne treba šengenska viza\nBeta: Bregu: Klimatskim promenama ne treba šengenska viza


Magazin START - Voda u sistemu "Vodovod i kanalizacija" je zdravstveno ispravna\nVoda u sistemu "Vodovod i kanalizacija" je zdravstveno ispravna\nKantonalno javno komunalno preduzeće "Vodovod i kanalizacija" d.o.o. Sarajevo navodi da je voda u sistemu gradskog vodosnabdijevanja koje je u nadležnosti KJKP „VIK“ d.o.o. Sarajevo zdravstveno ispravna.\nKako se navodi u saopćenju, rezultati mikrobioloških i fizičko-hemijskih analiza, koje se rade svakodnevno (uključujući vikende i praznike) pokazuju da je voda u gradu Sarajevu zdravstveno isprava i svi analizirani parametri odgovaraju uslovima definiranim Pravilnikom o zdravstvenoj ispravnosti vode za piće.\nAnalize o zdravstvenoj ispravnosti vode za piće iz gradskog vodovodnog sistema, također radi Zavod za javno zdravstvo KS i rezultati analiza ZZJZ KS pokazuju, da uzorci iz gradskog vodovodnog sistema odgovaraju uslovima Pravilnika o zdravstvenoj ispravnosti vode za piće.\n- Želimo ovom prilikom da upoznamo javnost da sporne lokacije iz Izvještaja JU Zavoda za javno zdravstvo KS, nisu u nadležnosti KJKP „Vodovod i kanalizacija“ d.o.o. Sarajevo, te samim tim, ispravnost vode u sistemu KJKP „VIK“ nije dovedena u pitanje - navodi se iz službe za informiranje KJKP Vodovod i Kanalizacija Sarajevo.


Deponija Možura modernizuje kapacitete: Iz otpada toplotna i električna energija\nPRIPRMAJU SE ZA PROIZVODNJU ENERGIJE\nProjekat je koštao oko 300.000 eura\nMožura, Foto: DOO Možura\n14.09.2017. 18:39h Ažurirano: 14.09.2017. 18:39h\nMeđuopštinska sanitarna deponija Možura ove i naredne godine modernizuje svoje kapacitete, i priprema se za proizvodnju energije.\nPrilikom posjete predsjednika SO Bar Radomira Novakovića preduzeću DOO „Možura“ koje upravlja deponijom, saopšteno je da odlično funkcioniše postrojenje za aspiraciju, transport i sagorijevanje deponijskog biogasa na eko baklji.\n“To je prva faza projekta, postrojenje je početkom godine pušteno u rad i svi ekološki standardi su na zadovoljavajućem nivou. Projekat je koštao oko 300.000 eura, a počele su aktivnosti za drugu fazu-izgradnju postrojenja za kogeneraciju, odnosno pretvaranje energije biogasa u toplotnu i električnu energiju”, rekli su Novakoviću izvršni i tehnički director “Možure” Dragan Simović i Senad Arabelović.\nNovaković je nakon prezentacije trenutnog poslovanja i planova preduzeća iskazao zadovoljstvo zbog početka druge faze deponovanja otpada “s obzirom na količinu otpada koja se svakodnevno deponuje na Možuri”.\nNovaković je pohvalio i što je urađeno idejno rješenje poboljšanja Glavnog projekta - nadvišenje postojećeg nasipa, čime se pored zaštite stabilnosti tijela deponije dobija i mogućnost deponovanje još 450.000 kubnih metara otpada.\nKako je tokom posjete deponiji rečeno, početkom 2018. planira se realizacija investicije za prečišćavanje procjednih voda, za što je već urađena studija izvodljivosti sa odabirom najbolje tehnologije. Ukazano je obostrano i na sve prisutniji problem odlaganja kabastog otpada, a iz ovog preduzeća su istakli da je u toku postupak nabavke drobilice za kabasti otpad, kao i da posjeduju drobilicu za zeleni otpad. “Ekološka bezbjednost građana i gostiju treba da nam budu na prvom mjestu”, kazao je Novaković.


Da li nas je pandemija nečemu naučila? - Bonitet\nDa li nas je pandemija nečemu naučila?\nAutorDuško Jovanović, generalni sekretar Udruženja osiguravača Srbije\nGovoriti o tržištu osiguranja u godini za nama i očekivanjima za 2021. nije moguće bez osvrta na uticaj pandemije izazvane koronavirusom, koja je poremetila ceo svet. Uprkos opštem padu aktivnosti, sektor osiguranja ostao je stabilan pokazavši pri tome fleksibilnost. Ipak, ostvareni rast manji je od 10-godišnjeg proseka, pa se ne treba previše opuštati, jer bi prave efekte pandemije možda trebalo tek očekivati. No, glavno je pitanje da li smo i šta naučili iz aktuelne krize? Iako je kriza imala mnoge negativne efekte, ipak je pružila niz mogućnosti koje ne smemo propustiti.\nPre svega, godinama se zagovaraju reforme poput uvođenja digitalizacije, ali je napredak bio skroman ili skromniji od potrebnog. Ipak, dolaskom krize, osiguravači su, uostalom kao i ostali privrednici, gotovo preko noći shvatili prednosti digitalizacije i uveli onlajn poslovanje, bez fizičkog kontakta. Korisnici usluga su, posle prvobitnog straha od nepoznatog i borbe za očuvanje zdravlja, promenili iz korena navike i prilagodili se novim uslovima života i rada. Iz ugla osiguravača, najveća promena je upravo povećana potreba za onlajn kupovinom proizvoda osiguranja i osiguravači su na to brzo i uspešno reagovali. Takav trend biće nastavljen i ubrzan, tako da će digitalizacija biti završena brže nego što smo mislili. Kriza nas je naučila da moramo da krenemo u pravcu dodatnog približavanja klijentima kroz veću dostupnost na internetu. Oni koji to brže i bolje shvate i sprovedu promene koje su u skladu sa novim očekivanjima kupaca, obezbediće bolju poziciju na tržištu i svetliju budućnost.\nNavike potrošača promenjene su iz korena, možda i brže nego što je to moglo da se zamisli. Smatram da je malo verovatno da će se ljudi vratiti životu kakav je bio pre pandemije, ponajviše zbog straha od neke nove slične krize. Uostalom, već su se pojavili mutirani oblici virusa COVID-19, a ni ovu pandemiju nismo pobedili. Jednostavno, ponašanje je promenjeno i možda sada shvatimo da nam ovaj novi način više odgovara, makar iz ugla bezbednosti. To znači da će korisnici usluga osiguranja tragati za novim proizvodima ili da će postojeći morati da se prilagode novim zahtevima.\nIako pandemija nije ili ne bi trebalo da bude povod za početak razmišljanja o životnom osiguranju, to se ipak dešava. Ljudi žele da obezbede svoju i budućnost svoje porodice, ali po „novim pravilima“ jer je COVID-19 kriza potpuno ogolila rizike sa kojima se svakodnevno suočavamo. Čini se da nas je pandemija naučila da počnemo da razmišljamo o pravovremenoj zaštiti, koja će obuhvatiti sve nepredviđene rizike i pružiti maksimalnu zaštitu. Zbog toga će i „pogled“ na osiguranje biti izmenjen, a očekivanja od zaštite koju osiguranje donosi, povećana. To se ne odnosi samo na polise životnog osiguranja. I zato, polise koje nudimo moraju da uvaže potrebu ljudi za većom sigurnošću i životom sa manje briga, ali i za ugovorima koji će biti još jednostavniji i u kojima neće biti ničeg skrivenog.\nOsim povećanog interesovanja ljudi za proizvodima životnog i zdravstvenog osiguranja, pandemija je otkrila i nove rizike sa kojima se sada suočavamo, od kojih se treba zaštiti. Otuda i povećana tražnja za dodatnom finansijskom sigurnošću u slučaju gubitka posla. To je kod nas još uvek na nivou garancije koje banke traže od klijenata, ali mogućnost da nekome ponudite sigurnost za otplatu gotovinskih i potrošačkih kredita je šansa koju ne treba propustiti. Još jedna šansa za unapređenje ponude su i sve češći sajber napadi. Pandemija je pokazala svu opasnost takvih napada, koji se, pri tome, ne odnose samo na IT kompanije, već na sve koji koriste internet i cloud tehnologiju za čuvanje podataka. Došli smo do tačke na kojoj oni koji nemaju odgovarajuću zaštitu od mogućih curenja podataka ili sajber iznuda, biznis ne shvataju ozbiljno. Sajber osiguranje potrebno je svima koji su u dodiru sa poverljivima podacima – ličnim podacima, brojevima kreditnih kartica, tekućih računa i svim drugim podacima koji se vezuju za identitet jedne osobe ili kompanije.\nU svakom slučaju, malo je verovatno da će ovo biti poslednja pandemija sa kojom se suočavamo. Ako smo nešto mogli da naučimo u prethodnih godinu dana, to je da se potrebe ljudi menjaju preko noći. Fleksibilnost u poslovanju kao i predviđanje tokova i mogućih poremećaja na tržištu je nešto bez čega neće biti moguć opstanak na tržištu. Spori i veliki sistemi, koje je teško pokrenuti, a još teže promeniti, polako gube bitku.\nPrethodni tekstBank of America: Do 2028. Kina postaje najveća svetska ekonomija\nSledeći tekstOd danas prijave za treći paket pomoći


RTS :: Tiodorović za RTS: Razmatraće se nove mere na sednici Kriznog štaba\nKoronavirus u Srbiji Tiodorović za RTS: Razmatraće se nove mere na sednici Kriznog štaba\nsreda, 21. okt 2020, 15:31 -> 16:45\nEpidemiolog i član Kriznog štaba Branislav Tiodorović rekao je za RTS da će se sutra na zasedanju Kriznog štaba procenjivati mere koje bi zaštitile Srbiju od prelivanja velikog broja slučajeva koji se beleži u zemljama u okruženju. Naglasio je da većina građana primenjuje sve mere, kao i da obolevaju mlađi ljudi čija je klinička slika malo lakša.\nBranislav Tiodorović je naveo da su u kompaniji "Jura" preduzete mere i da se može reći da se situacija ovog trenutka više kontroliše. Napominje da su, u periodu od 1. septembra do 17. oktobra, od ukupnog broja pozitivnih slučajeva u Nišu, između 70 i 80 odsto u pitanju bili radnici "Jure".\n"Ovoga trenutka to nije konačan podatak. Mi imamo iz 'Jure' potvrđenih 98 pozitivnih. Nisu svi oni u nekoj teškoj situaciji, to su mlađi ljudi, ali ima i onih starijih koje su zarazili mlađi i koji su u težoj kliničkoj situaciji", naveo je Tiodorović.\nNaveo je da u celoj Srbiji, ali i u Beogradu, Kragujevcu, Valjevu, Kraljevu, Nišu, Novom Sadu i Vranju, najviše obolevaju mlađi ljudi, čija je klinička slika malo lakša. Dodao je da ima verovatno i dosta asimptomatičnih slučajeva koji nisu potvrđeni.\n"Prema tome, možemo očekivati za 10 do 15 dana da će oni praktično biti ozbiljan izvor infekcije za starije i hronične bolesnike i da ćemo tada imati povećanje kod starijih osoba", dodao je Tiodorović.\nNaglasio je, međutim, da ogromna većina stanovništva primenjuje sve mere i da je Srbija zahvaljujući tome u stabilnijem stanju nego države u okruženju.\n"Ali, postoji onaj manji deo, pogotovo tamo gde se organizuju žurke, gde se organizuju različiti spektakli, odnosno gde se okupi mnogo mladih bez poštovanja mera, da tamo treba fokusirati svu aktivnost i sve mere koje bi trebalo da primene državni organi", istakao je Tiodorović.\nGovoreći o sutrašnjem zasedanju Kriznog štaba, Tiodorović je naveo da će verovatno morati da procene šta će sve uraditi da bismo se zaštitili od prelivanja velikih brojeva i strahovitog pritiska koji trpe sve zemlje oko nas. Naveo je da će se razmatrati i neke nove mere.\n"Da li će to biti mere koje će na neki način da ograniče ulazak u Srbiju – videćemo. To je stvar procene i o tome odlučuje Krizni štab, odnosno Vlada Srbije", rekao je Tiodorović.


Poslanici Skupštine Srbije usvojili su Zakon o budžetu za 2021. godinu i set pratećih zakona.\nDeficit budžeta iznosiće 178,5 milijardi dinara, što je tri odsto BDP.\n“Za kapitalne investicije predviđeno je 330 milijardi dinara, što je 5,5 odsto BDP, odnosno oko šest odsto ako se uračuna budžetsko izdvajanje od 28,3 milijarde koje će dobiti lokalne samouprave i socijalni fondovi, a namenjeno je investicijama”, rekao je Mali.\nbdp/budžet/siniša mali/Skupština Srbije\n“Šta radite ovde?” Kako Dačić ZAVODI RED u skupštinskom bifeu


Gotovo, fudbaler Reala postigao dogovor sa Juventusom! - Sportske.net\nGotovo, fudbaler Reala postigao dogovor sa Juventusom!\nMediji u Italiji prenose da je pristao na uslove "Stare dame".\nHoće li Simeone biti na klupi Atletika u Torinu? Odluka donešena!Naelektrisano u Madridu - Belgijanac napravio skandal!Evo kako je protekao susret Anjelija i AlegrijaPosle ispadanja, PSŽ gubi najveće zvezde?Isko prelomio!\nPreneli smo danas, Isko je prelomio, želi da napusti redove madridskog Reala, nakon još jedne turbulentne sezone u redovima kluba sa "Bernabeua".\nDoneo je odluku da se sa klubom raziđe nakon ispadanja iz Lige šampiona, Juve i Siti su prvi u redu za njegov potpis.\nAli nije Juve zainteresovan samo za Iska iz redova "kraljevskog" kluba, postoji interesovanje iz Torina i za Marka Asensija, ali i veoma ozbiljno interesovanje za velikog prijatelja Kristijana Ronalda, brazilskog reprezentativca Marsela.\nŠuškalo se i ranije da bi Marselo mogao Ronaldovim koracima u Torino, sve je dobilo na težini kada je Brazilac izgubio mesto u startnoj postavi Reala zbog jako loše forme u kojoj se našao.\nPisalo se o trampi, Sandro za Marsela, videćemo do kakvog dogovora bi dva kluba mogla da dođu, ali jedno je, kako prenosi "La Stampa", sasvim sigurno, Marselo hoće u Juve i navodno je pristao na uslove "Stare dame"!\nJuve je spreman da ga načini drugim najplaćenijim igračem u ekipi iza Ronalda, ponudili su mu četvorogodišnji ugovor težak 12 miliona evra, koji je levi bek usmeno prihvatio.\nDakle, izgleda da je ovo gotova stvar, Realu se ne isplati da se nateže oko prodaje, imaju i mladog Reguilona, koji igra odlično ove sezone uz levu aut liniju, pa je sva prilika da ćemo Marsela od naredne sezone gledati u crno-belom dresu.


Hotel Radika Mavrovo\nHotel Radika se nalazi u prelepom Nacionalnom Parku Mavrovo – u centralno zapadnom delu Makedonije, okružen kristalno čistim jezerom Mavrovo i visokim zelenim planinskim vrhovima. Hotel Radika se nalazi na prvoklasnoj lokaciji, na uzivšenju u bujnoj šumi sa pogledom na veličanstveno jezero Mavrovo. Ovo je inspirativna lokacija tokom cele godine pružajući idilične zimske i spokojne letnje odmore sa mnoštvo zanimljivih aktivnosti u srcu Nacionalnog Parka Mavrovo.\nHotel Radika Mavrovo ima luksuzne i prostrane sobe sa modernim, elegantnim i udobnim nameštajem i sadržajima. Hotel Radika Mavrovo nudi smeštaj u četiri različite vrste udobnih soba i apartmana. Hotel Radika ima ukupno 65 soba koje uključuju: 45 Superior sobe, 4 Junior apartmana, 5 apartmana, 8 Dupleksa i dva predsednička apartmana. Premium sobe, dupleks i De Luxe apartmani Hotela Radika Mavrovo se nalaze na tri etaže sa pogledom na jezero i planinu. Sve sobe u hotelu Radika imaju baroknu i savremenu eleganciju i intimnu atmosferu upotpunjenu elegantnim dizajnom visoke klase što svakom gostu daje osećaj udobnosti i relaksacije. Takođe sobe Hotela Radika Mavrovo raspolažu sa LCD TV sa više od 80 kanala, mini barom, udobnim kupatilima sa tuševima i kadom, sredstvom za higijenu, besplatnim internetom.\nHotel Radika Mavrovo ima izvrstan restoran gde uzivaju najveći gurmani. Makedonska kuhinja je impresivna, gostoljubiva i ukusna koja služi tradicionalnu hranu i specijalitete iz regiona, kao i druga dobro poznata internacionalna jela. Gosti hotela Radika mogu da uživaju u prijatnim pićima u baru sa odličnim enterijerom i prekrasnim pogledom na Mavrovo. Letnji bar Radika se nalazi odmah pored otvorenog bazena. Otvoreni prostor je predivan i pogodan za privatne gala večere ili druge romantične i svečane događaje.\nHotel Radika Mavrovo pruža vrhunsku lokaciju sa ravnotežom poslovnog i čulnog zadovoljstva, zahvaljujući skupovima, konferencijama, dobro organizovanim i uspešnim događajima. Hotel Radika Mavrovo nudi 3 sale za sastanke kapaciteta od 20 do 60 ljudi i salu za konferencije kapaciteta od 300 delegata. Konferencijska oprema sadrži LCD projektor, flip chart, skener, štampač i bežični internet.\nSpa i wellness turističkog kompleksa Radika Mavrovo pruža raznovrstan izbor tretmana lepote, spa tretmana i usluge koje prevazilaze očekivanja posetilaca, pomažući telu da spreči bolesti i stimulišu celokupno zdravlje uključujući parne sobe, tursko kupatilo, turski hamam, privatan bazen „mrtvo more“, slanu i slatku vodu, đakuzi.


Nakon kraće rasprave o Predlogu zakona, u kojoj je predstavnik Ministarstva rudarstva i energetike Olivera Gudžurić navela da postoji 86 licenciranih distributera preko kojih će se taksa za javni medijski servis naplaćivati, članovi Odbora su jednoglasno prihvatili Predlog zakona u načelu.\nČlan Odbora Dušica Stojković obavestila je članove Odbora da je Odbor za ustavna pitanja i zakonodavstvo razmatrao, na današnjoj sednici, Predlog za donošenje autentičnog tumačenja odredaba člana 11. stav 4,5. i 6. Zakona o elektronskim medijima i izrazila očekivanje da će se ovaj Predlog naći, u što skorije vreme, na sednici Narodne skupštine.\nSednici je predsedavao zamenik predsednice Odbora Aleksandar Jugović.\nPonedeljak, 21. decembar 2015. | 38. sednica Odbora za kulturu i informisanje 21.12.2015.\nSaziv 38. sednice Odbora za kulturu i informisanje 21.12.2015.\nIzveštaj 38. sednice Odbora za kulturu i informisanje 21.12.2015.\nZapisnik 38. sednice Odbora za kulturu i informisanje 21.12.2015.